Povodom obeležavanja Vidovdana, 28. juna 2019. godine u Mauzoleju u Jindrihovicama, ispred spomen kosturnice stradalim Srbima i Rusima u austrougarskim logorima na teritoriji Češke Republike u Prvom svetskom ratu, služena je liturgija i održan parastos. Svečanosti su prisustvovali predstavnici srpske pravoslavne crkve sa protojerejom Srđanom Jablanovićem, češke pravoslavne crkve sa arhiepiskopom praškim i čeških zemalja Mihalom, Ambasade Rusije i GK iz Karlovih Vari, kao i predstavnici srpske i ruske dijaspore. Ambasador Vera Mavrić se obratila prisutnima prigodnim govorom i položila venac.\nPredstavnici Srbije su učestvovali od 6. do 16. juna 2019. godine na Praškom kvadrijenalu, najznačajnijoj svetskoj manifestaciji scenskog dizajna i savremene scenografije. U sklopu ove manifestacije 12. juna 2019.godine održan je „Nacionalni dan Srbije“ kojom prilikom se prisutnima obratila i Vera Mavrić, ambasador Republike Srbije u Češkoj Republici.\nAmbasada RS u Pragu je po drugi put učestvovala na festivalu gastronomije i kulture “Food and culture” koji je organizovao gradonačelnik Praga 6, a uz podršku Ministarstva spoljnih poslova i Privredne komore Češke Republike. Na ovoj manifestaciji, održanoj 8. juna 2019. godine, bilo je prisutno preko 50 ambasada, jedan broj čeških firmi koje se bave proizvodnjom hrane, kao i predstavnici čeških institucija. Na štandu Republike Srbije su bili predstavljeni srpski proizvodi manjih i srednjih kompanija iz naše zemlje.\nU cilju promovisanja titule Omladinske prestonice Evrope koja je dodeljena gradu Novi Sad za 2019. godinu organizovan je prijem u Muzeju Karlovog mosta u Pragu, 4. juna 2019. godine. Predstavnicima diplomatskog kora, čeških institucija, naše dijaspore i pre svega mladim ljudima iz različitih omladinskih organizacija Češke Republike su se obratili ambasador Vera Mavrić, zamenik gradonačelnika Srđan Kružević, član gradskog Veća za omladinu i sport Ognjen Cvjetićanin i koordinator OPENS-a Vukašin Grozdanović. Predstavljena je evropska i međunarodna dimenzija titule Omladinske prestonice Evrope i mladih ljudi iz Novog Sada koji kroz veliki broj programa i zajedničkih projekata imaju za cilj aktivan angažman mladih, umrežavanje i stvaranje novih partnerstava širom sveta.\nNa međunarodnoj izložbi dečijih radova u Lidicama, 28. maja 2019. godine, koja se tradicionalno održava svake godine, kao znak sećanja na stradanja dece iz Lidica tokom Drugog svetskog rata, nagrađeno je ukupno 1014 dečijih radova, od ukupnih 15 336 radova iz celog sveta. Iz Republike Srbije je od 769 radova dodeljena nagrada za 15 dečijih radova.\nU Terezinu je 19. maja 2019. godine održana komemorativna svečanost posvećena žrtvama u Drugom svetskom ratu kojoj su prisustvovali češki zvaničnici, predstavnici državnih institucija, diplomatskog kora, verskih zajednica i boračkih udruženja. Prisutnima se obratio, između ostalih, predsednik Senata Parlamenta Češke Republike Jaroslav Kubera.\nNakon zvaničnog dela svečanosti, ambasador Vera Mavrić je sa predsednikom Grupe češko-srpskog prijateljstva u Poslaničkom domu Parlamenta Češke Republike Jaroslavom Foldinom položila venac ispred ćelije u kojoj je u nekadašnjem vojnom zatvoru u Terezinu od 1914. do 1918. godine bio zatočen Gavrilo Princip.\nU okviru programa obeležavanja godišnjice istorijskih događaja oslobodilačkih ratova Srbije, kao i godišnjice smrti Gavrila Principa, u Češkoj Republici su, od 27. do 30. aprila 2019. godine, boravili predstavnici Ministarstva za rad, zapošljavanje, boračka i socijalna pitanja Republike Srbije, na čelu sa državnim sekretarom Nenadom Nerićem, predstavnici vojske i policije Republike Srbije sa studentima Vojne i Policijske akademije iz Beograda, kao i predstavnici udruženja za negovanje tradicije oslobodilačkih ratova.\nPrvi potpredsednik Vlade Republike Srbije i ministar spoljnih poslova Ivica Dačić je tokom posete Republici Češkoj 23. aprila 2019. godine imao razgovore sa ministrom inostranih poslova Tomašom Petričekom, predsednikom Senata Jaroslavom Kuberom i predsednikom Poslaničkog doma Radekom Vondračekom. Prilikom susreta sa češkim sagovornicima je istaknut značaj tradicionalo prijateljskih odnosa između dve zemlje i veoma intenzivan politički dijalog. Zajednički je konstatovano da postoji veliki potencijal za dalje unapređenje bilateralnih odnosa u svim sferama, pre svega u oblasti privrede, nauke, obrazovanja i kulture. Istaknut je značaj rasta spoljnotrgovinske razmene u prošloj godini koja je iznosila preko milijardu evra. Češka je potvrdila podršku procesu evrointegracije Srbije i ponovila spremnost da pomogne u što skorijem otvaranju pregovaračkih poglavlja Srbije sa EU. Prvi potpredsednik Vlade Republike Srbije i ministar spoljnih poslova Ivica Dačić je iskoristio priliku da upozna češke sagovornike sa situacijom na Kosovu i Metohiji i postupcima Prištine koji dovode u pitanje stabilnost regiona, dok je Srbija dosledna u svom stavu da se svi sporovi rešavaju dijalogom.\nU organizaciji pravoslavne crkvene opštine „Knez Lazar“ iz Praga i oca Srđana Jablanovića, u Prostorijama Doma narodnih manjina, 17. aprila 2019. godine održano je veče „Jedinstva“, najstarijeg lista na srpskom jeziku na KiM. Sveta Vlahović i Rada Komazec, direktor i glavni i odgovorni urednik, predstavili su članovima srpske zajednice u Pragu istorijat i rad ove novinsko-izdavačke kuće, koja ove godine proslavlja 75 godina postojanja. Program su upotpunili pesnici Ranko Đinović i Radoslav Zlatanović, kao i članovi SKD „Radost“ iz Praga. Učesnici obeležavanja ove godišnjice posetili su i Ambasadu Republike Srbije u Pragu.\nSrpsko kulturno društvo „Radost“ iz Praga održalo je, 7.aprila. 2019.g. koncert u velikoj sali Gradske biblioteke u Pragu. Uz pratnju orkestra, publici su se predstavili svi ansambli, od najmlađeg do prvog sastava, kao i sekcija za izvorno pevanje.\nU znak podrške Republici Srbiji povodom 20. godišnjice bombardovanja SRJ od strane NATO, održan je skup solidarnosti čeških građana ispred Ambasade R.Srbije u Pragu, 24. marta 2019. godine. Tradicionalno okupljanje je organizovalo udruženje „Prijatelji Srba sa Kosova“ na čelu sa češkim poslanikom Jaroslavom Foldinom iz Češke socijaldemokratske partije. Skup je simbolično počeo u 20, 00 časova, a govornici su ukazali da se ne sme zaboraviti agresija NATO koja je počinjena nad srpskim narodom i žrtve koje su stradale u akciji koja je bila protivna međunarodnom pravu. Intonirane su srpska i češka himna i zapaljene sveće u znak sećanja na poginule žrtve.\nU cilju promocije ekonomskih potencijala Srbije i privlačenja investicija održan je seminar u Pragu, 21. marta 2019.godine na inicijativu češke kompanije „Enovation”. Seminar pod nazivom „ Širite se u Srbiju“ je organizovan u prostorijama Ministarstva industrije i trgovine Češke Republike. Uvodno izlaganje je imala ambasador R.Srbije Vera Mavrić, a potom su govorili predstavnici Ministarstva industrije i trgovine Češke Republike, Udruženja industrija Češke Republike, menadžer „Enovation”, predstavnik Razvojne agencije Srbije Nikola Janković, lider klastera za automobilsku industriju Igor Vijatov i drugi. Predstavnici čeških kompanija su upoznati sa mogućnostima podrške stranim investicijama koje pruža Vlada Srbije, konkretnim projektima i iskustvima investitora u našoj zemlji.\nPrilikom susreta sa gradonačelnikom Praga 1 Pavelom Čižinskim ambasador Vera Mavrić razgovarala o mogućnostima partnerske saradnje opštine Praga 1 sa beogradskim opštinama u oblastima privrede, kulture i sporta.\nPredsednik Narodne skupštine Republike Srbije Maja Gojković posetila je sa delegacijom 6. marta 2019. godine Češku Republiku, na poziv predsednika Poslaničkog doma Parlamenta Češke Republike Radeka Vondračeka.\nTokom zvanične bilateralne posete predsednik Narodne skupštine Republike Srbije Maja Gojković je imala odvojene razgovore sa predsednikom Poslaničkog doma Radekom Vondračekom i predsednikom Senata Češke Republike Jaroslavom Kuberom. Konstatovano je da dve zemlje veže tradicionalno prijateljstvo i bliskost dva naroda, kao i da je politički dijalog intenzivan sa razvijenom saradnjom na parlamentarnom nivou.\nNa Dan državnosti Republike Srbije organizovan je prijem 15. februara 2019. godine u Kajzerštenskoj palati, u Pragu. Ambasador Republike Srbije Vera Mavrić i predsednik Poslaničkog doma Parlamenta Češke Republike Radek Vondraček su se obratili velikom broju prisutnih gostiju. Istaknut je značaj tradicionalnog prijateljstva koje se neguje između srpskog i češkog naroda, veoma intenzivan politički dijalog na svim nivoima i povećan interes za unapređenje ekonomske saradnje. Među pozvanim gostima su bili predstavnici čeških institucija – Senata, Poslaničkog doma, kabineta predsednika i premijera, parlamentarnih odbora, Ministarstva inostranih poslova, drugih ministarstava, privrednih društava, grada Praga, nevladinih organizacija. Dan državnosti Republike Srbije je obeležen zajedno sa najvišim predstavnicima Češke pravoslavne i katoličke crkve, istaknutim članovima srpske dijaspore u Češkoj Republici i predstavnicima diplomatskog kora.\nDeseta konferencija srpske medicinske dijaspore održaće se u Beogradu od 20. do 22. juna 2019. godine, pod pokroviteljstvom Nj.K.V. Princa Aleksandra i Katarine Karađorđević. Cilj konferencije je da se srpski lekari iz inostranstva i međunarodni medicinski stručnjaci okupe u misiji podrške srpskom zdravstvenom sistemu\nMinistarstvo kulture i informisanja RS raspisalo je Konkurs za finansiranje i sufinansiranje projekata u oblasti kulturnih delatnosti Srba u inostranstvu u 2019. godini, koji je otvoren od 10. januara do 1. marta 2019. godine. Informacije o uslovima i načinu realizacije Konkursa mogu se pronaći ovde\nMinistarstvo kulture i informisanja RS raspisalo je Konkurs za finansiranje i sufinansiranje projekata u oblasti prevođenja reprezentativnih dela srpske književnosti u inostranstvu u 2019. godini, koji je otvoren od 10. januara do 1. marta 2019. godine. Informacije o uslovima i načinu realizacije Konkursa mogu se pronaći ovde\nU organizaciji poslaničke grupe češko-srpskog prijateljstva u Parlamentu Češke Republike održano je 18. decembra 2018.godine „Srpsko veče“ u prostorijama češkog Parlamenta. Prisutne je pozdravio Jaroslav Foldina, potpredsednik ČSSD i veliki prijatelj srpskog naroda. Ovoj proslavi koja je održana, uz srpsku muziku i folklorni program SKD „Radost“ iz Praga, prisustvovao je premijer Češke Republike Andrej Babiš, prvi potpredsednik Vlade i ministar unutrašnjih poslova Jan Hamaček, kao i grupa poslanika, a sa naše strane ambasador Vera Mavrić i prvi savetnik Aleksandra Jovanović.\nPredsednica Vlade Republike Srbije Ana Brnabić je boravila u zvaničnoj poseti Češkoj Republici 10. i 11. decembra 2018. godine, a na poziv češkog premijera Andreja Babiša. Tokom posete Češkoj Republici predsednica Vlade se sastala sa predsednikom Češke Republike Milošem Zemanom, kao i sa predsednikom Senata češkog Parlamenta Jaroslavom Kuberom i predsednikom Poslaničkog doma Radekom Vondračekom. Na sastancima je pružena podrška procesu evropskih integracija Republike Srbije. Istaknut je značaj regionalne saradnje i češka strana je upoznata sa izazovima sa kojima se suočava Srbija i srpski narod na Kosovu i Metohiji. Naglašen je obostrani interes za daljom saradnjom u oblasti ekonomije i trgovine i razmenjena mišljenja u vezi sa pitanjem migracije.\nU prisustvu predsednice Vlade Republike Srbije Ane Brnabić i predsednika Češke Republike Miloša Zemana, ministar finansija Republike Srbije Siniša Mali i ministarka finansija Češke Republike Alena Šilerova potpisali su Sporazum o regulisanju klirinškog duga između Republike Srbije i Češke Republike.\nMinistar poljoprivrede, šumarstva i vodoprivrede Republike Srbije Branislav Nedimović je tokom posete Pragu 29. i 30. novembra 2018. godine razgovarao sa ministrom poljoprivrede Češke Republike Miroslavom Tomanom. Potvrđen je interes obe strane da se unapredi saradnja u oblasti poljoprivrede, uključujući neophodnu regulativu sertifikata, kao i da se podstaknu investicije u sektoru voćarstva i povrtarstva. Odvojeni razgovor je održan sa zamenikom ministra za zaštitu životne sredine Češke Republike Vladimirom Smržom o Zelenom klimatskom fondu.\nPovodom obeležavanja stogodišnjice od Dana primirja u Prvom svetskom ratu, u znak pijeteta prema stradalim srpskim zarobljenicima, ministar savetnik Milena Mitić je ispred Ambasade Republike Srbije u Pragu, položila venac u vojnom memorijalu u Jindrihovicama, 11. novembra 2018. godine.\nU Jindrihovicama je 22. oktobra 2018. godine održana svečanost povodom završetka radova na uređenju šumskog prostora na kojem se nekada nalazio radni logor, a kasnije groblje srpskih, ruskih i italijanskih zarobljenika tokom Prvog svetskog rata. Prisutnima su se obratili načelnik Karlovarskog okruga Jana Vildumecova, direktor državnog preduzeća „Šume“ Miroslav Rozner, ambasador Republike Srbije Vera Mavrić, kao i predstavnici Ambasade Italije i Generalnog konzulata Rusije u Karlovim Varima.\nObaveštavamo da je Vlada IR Irana, na osnovu reciprociteta, donela Odluku o stavljanju van snage Odluke o bezviznom režimu za državljane Republike Srbije, nosioce običnih pasoša. Odluka stupa na snagu 25. oktobra 2018. godine i od tog datuma, državljanima Republike Srbije, nosiocima običnih pasoša, za ulazak i boravak na teritoriji IR Iran je potrebna viza.\nRozhodnuti o přidéleni veřejné zakázky\nSrpsko kulturno društvo „Radost“ i „Organizacija studenata u inostranstvu“, uz podršku Ambasade Republike Srbije, organizovali su gostovanje pozorišta „Atelje 212“ po prvi put u Pragu. Predstava „Kafa i cigarete – pozdrav iz Beograda“ koju je režirala Mia Knežević izvedena je u velikoj sali „Gradske biblioteke“ u Pragu, 13. oktobra 2018. godine, gde je naišla na odličan prijem publike. Sledećeg dana, 14. oktobra, takođe, u „Gradskoj biblioteci“ izvedena je monodrama „Na Drini ćuprija“ našeg poznatog glumca Tihomira Stanića.\nIzložba „Susreti“ autora Joškina Šiljana, Marcele Vihrove i Rosena Rašena je otvorena 10. oktobra 2018. godine u Pragu, pod pokroviteljstvom Ambasade R. Srbije i Ambasade R.Bugarske u Pragu, a u saradnji sa Muzejom naivne i marginalne umetnosti iz Jagodine i Bugarskim kulturnim institutom iz Praga. Na otvaranju izložbe su se prisutnima obratili ambasador R.Srbije Vera Mavrić, ambasador R.Bugarske L.Petkov, direktor Muzeja iz Jagodine N.Krstić, direktor Bugarskog kulturnog centra G.Todorova, kao i srpski slikar J.Šiljan i češki M.Vihrova. Događaju su prisustovvali brojni predstavnici čeških institucija, diplomatskog kora, bugarske i srpske dijaspore. Izložba će biti otvorena za javnost do 2. novembra 2018. godine u prostorijama Bugarskog kulturnog instituta u Pragu, Klimentska\nU memorijalnom kompleksu „Lidice“, 27. septembra 2018. godine, predsednik Senata Parlamenta Češke Republike Milan Štjeh, predstavnici čeških institucija i diplomatskog kora odali su počast žrtvama nacizma nastradalim 1942. godine i tim povodom zasadili ruže. Iz Ambasade Republike Srbije je prisustvovao savetnik Stefan Tomašević.\nAmbasada Republike Srbije u Pragu je učestvovala na manifestaciji pod nazivom „Doživite mesto na drugačiji način“ koja je održana na 75 lokacija u Pragu, kao i u 25 drugih gradova Češke Republike, 15. septembra 2018. godine. Na ulicama Praga su organizovani koncerti, pozorišne predstave, radionice i izložbe. Na štandu Ambasade Republike Srbije, u Mosteckoj ulici, predstavljeni su turistički potencijali Republike Srbije i distribuirani odgovarajući materijali koji su naišli interes građana Praga, ali i mnogih stranih posetilaca.\nPrilikom posete Turnovu 13. septembra 2018 ambasador Vera Mavrić i savetnik Stefan Tomašević su sa gradonačelnikom Tomašem Hockeom razgovarali o potencijalima saradnje kompanija Libereckog okruga sa našim firmama. Na sastanku sa predstavnicima firme „Grupo Antolin“ posebno su razmatrane mogućnosti za buduću saradnju sa proizvođačima komponenti za automobilsku industriju u Srbiji.\nPredsedniku udruženja „Luka Praha“ Vesi Đoremu je 6. septembra 2018. godine svečano uručeno odlikovanje „Konstantina Filozofa“ za njegov lični doprinos u širenju slovenske kulture. Odlikovanje je uručio Vojteh Merunka, predsednik udruženja „Slovenska unija“ koja je član međunarodne fondacije „Forum slovenskih kultura“. Svečanoj dodali odlikovanja su prisustvovali predstavnici diplomatskog kora, naše dijaspore i čeških institucija.\nU okviru posete Češkoj Republici, 20. i 21. avgusta 2018. godine, ministar za rad, zapošljavanje, boračka i socijalna pitanja Republike Srbije, Zoran Đorđević razgovarao je sa ministarkom rada i socijalne politike Češke Republike Janom Malačovom. Ministri su razmenili mišljenja o socijalnoj zaštiti građana dve zemlje i modalitetima za unapređenje zaštite radnog prava građana Republike Srbije, a imajući u vidu odluku Vlade Češke Republike da poveća kvote za tražioce radnih dozvola iz Srbije.\nOvom prilikom ministar Đorđević je sa delegacijom obišao Terezin i povodom stogodišnjice od smrti Gavrila Principa položio venac ispred ćelije u kojoj je bio zatočen od 1914. do 1918. godine.\nPovodom obeležavanja Dana sećanja na prognane i stradale Srbe 90-tih godina je u crkvi „Uspenja Presvete Bogorodice“, na Olšanskom groblju, u Pragu, 5. avgusta 2018. godine, služen parastos stradalim Srbima.\nVlada Republike Srbije i Vlada Republike Srpske su na zajedničkoj sednici, održanoj 26.06.2015. godine u Beogradu, donele odluku da se svaki 5. avgust zajednički obeležava Danom sećanja na prognane i stradale Srbe 90-tih godina.\nIzložba o ratnom zatočeničkom logoru je otvorena 27. jula 2018. godine u Martinkovicama, kod Broumova, povodom stogodišnjice od završetka Prvog svetskog rata.\nInstitut regionalnog sećanja iz Broumova je inicirao postavljanje ove izložbe sa fotografijama koje predstavljaju svakodnevni život ratnih zarobljenika, prvenstveno srpske nacionalnosti, koji su bili zatočeni u logoru, u Martinkovicama, za vreme Prvog svetskog rata. Izložba će biti postavljena do 2. novembra 2018. godine.\nNa Vidovdan, 28. juna 2018. godine, ispred Mauzoleja u Jindrihovicama služena je liturgija i održan parastos Srbima i Rusima stradalim u austrougarskim logorima na teritoriji Češke Republike u Prvom svetskom ratu. Službu su držali predstavnici srpske pravoslavne crkve sa protojerejem Srđanom Jablanovićem, češke sa arhiepiskopom praškim i čeških zemalja Mihalom i ruske sa protojerejem Nikolajem Liščenjukom. Prisutni su bili i poslanik Jaroslav Foldina, ruski generalni konzul iz Karlovih Vari Konstantin Provalov, predstavnici srpske i ruske dijaspore. Ambasador Vera Mavrić se obratila prisutnima naglašavajući da se ove godine obeležava 100 godina od završetka Prvog svetskog rata.\nPredsednik Pokrajinske vlade Vojvodine Igor Mirović je 6. i 7. juna 2018. godine posetio Ustečki region kojom prilikom je sa guvernerom Oldrih Bubenjičekom potpisao Memorandum o saradnji Ustečkog regiona i AP Vojvodine u oblastima privrede, naučno istraživačke delatnosti, zdravstva, socijalne zaštite, turizma i kulture.\nFestival „Dani slovenske kulture“ održan je u Češkoj Republici od 31. maja do 2. juna 2018. godine u organizaciji udruženja „Slovenske unije“ i uz pomoć Ambasade Republike Srbije u Pragu. Realizovano je niz kulturnih manifestacija u Hodonjinu, Starem Mjestu, Uherskom Hradištu, Mikulčicama i Velehradu.\nMeđunarodnu slovensku konferenciju, na kojoj su učestvovali stručnjaci i predstavnici slovenskih udruženja i institucija, otvorili su predsednik „Slovenske unije“ Vojteh Merunka i ambasador Republike Srbije Vera Mavrić. Tokom festivala prikazana je izložba „Zaboravljena Srbija“ na kojoj su izloženi značajni dokumenti vezani za razvoj srpsko-čeških odnosa. Najznačajniji događaj na festivalu je bilo predstavljanje Miroslavljevog Jevanđelja u „Muzeju Biblije“ u Velehradu koje je realizovano u saradnji sa Maticom srpskom.\nTokom festivala folklorna grupa SKD „Radost“ iz Praga učestvovala je na više različitih događaja, kao što je otvaranje izložbe „Zabranjena Srbija“ u Hodonjinu i „Srpski dan“ u Mikulčicama. U Hodonjinu je 1. juna 2018. godine zasađeno stablo Pančićeve omorike koji je dobijeno od Šumarskog fakulteta Univerziteta u Beogradu.\nU Pragu je od 23. do 28. juna 2018. godine održan međunarodni festival naroda, nacionalnih manjina i etničkih grupa pod nazivom „Praha srdce národú“. Folklorne grupe SKD „Radost“ iz Praga i „Dušan Vukasović – Diogen“ iz Surčina su nakon nastupa na festivalu održale zajednički koncert u pozorištu „Metro“ u Pragu.\nKomemorativna svečanost posvećena žrtvama u Drugom svetskom ratu održana je 20. maja 2018. godine na Narodnom groblju u Terezinu. Svečanosti su prisustvovali predstavnici državnih organa, diplomatskog kora, verskih zajednica i boračkih udruženja. Prisutnima se obratio, između ostalih, predsednik Poslaničkog doma Parlamenta Češke Republike Radek Vondraček.\nNakon završetka zvaničnog dela svečanosti, ambasador Vera Mavrić položila je venac ispred ćelije u kojoj je u nekadašnjem vojnom zatvoru u Terezinu od 1914. do 1918. godine bio zatočen Gavrilo Princip.\nAmbasada RS u Pragu je učestvovala 12. maja 2018. godine na festivalu gastronomije i kulture „Food and culture“ koji je organizovao gradonačelnik Praga 6, uz podršku Ministarstva spoljnih poslova i Privredne komore Češke. Na ovoj manifestaciji bilo je prisutno 45 ambasada, jedan broj čeških firmi koje se bave proizvodnjom hrane, kao i predstavnici čeških institucija. U okviru kulturno-umetničkog programa nastupala je naša folklorna grupa „Radost“ iz Praga.\nPovodom obeležavanja godišnjice od završetka Dugog svetskog rata i Dana pobede, u organizaciji Češkog saveza boraca za slobodu i saradnji sa gradonačelnicom Praga, Ministarstvom odbrane ČR i Generalštabom ČR, 6. maja 2018. godine, odata je počast stradalim žrtvama savezničkih vojski na Djabličkom groblju u Pragu. U ime Ambasade, savetnik Stefan Tomašević prisustvovao je ceremoniji odavanja počasti i položio venac u znak sećanja na stradale žrtve.\nU okviru programa obeležavanja godišnjice istorijskih događaja oslobodilačkih ratova Srbije, kao i stogodišnjice smrti Gavrila Principa, u Češkoj Republici su, od 28. do 30. aprila 2018. godine, boravili predstavnici Ministarstva za rad, zapošljavanje, boračka i socijalna pitanja Republike Srbije, na čelu sa pomoćnikom ministra Zoranom Miloševićem, predstavnici vojske i policije Republike Srbije sa studentima Vojne i Policijske akademije iz Beograda, kao i predstavnici udruženja za negovanje tradicije oslobodilačkih ratova.\nFilmski festival posvećen novom srpskom filmu održan je u Vsetinu, od 20. do 22. aprila 2018. godine, u bioskopu „Kino Vatra Vsetin“. Festival su svečano otvorili gradonačelnik Vsetina Jirži Ružička, ambasador Republike Srbije Vera Mavrić i direktor „Filmskog kluba Vsetin“ Milan Kostelnjik. Nakon toga, u Gradskoj biblioteci u Pragu je 24. aprila prikazan jedan od filmova sa festivala „Branio sam Mladu Bosnu“ Srđana Koljevića.\nNa Poljoprivrednom sajmu „Tech Agro” u Brnu, koji se održava od 8. do 12. aprila 2018. godine, učestvovale su srpske kompanije „Agromerkur” - Ada, „Agrometal” - Sombor, „Kizić- metal“ - Čurug, „Ati terming“ - Kula, „IQ patent“ - Subotica, „Agria“ - Subotica i „Agroferocoop“ - Temerin. Učešće sedam kompanija, koje su specijalizovane prevashodno za poljoprivrednu mehanizaciju bilo je pod okriljem „Vojvodina metal klastera“.\nMinistarstvo unutrašnjih poslova Češke Republike uputilo je deveti kontigent od 15 policajaca u Srbiju, 3. aprila 2018. godine, kao nastavak podrške u rešavanju migrantske krize. Ceremoniji upućivanja čeških policajaca na srpsko-bugarsku granicu prisustvovali su zamenik ministar unutrašnjih poslova Češke Republike Jiržiho Zmatlika, zamenik direktora policije Češke Republike Martin Vondraška i Milena Mitić, ispred Ambasade Republike Srbije.\nObaveštavamo da je medijski javni servis Radio-televizije Srbije pokrenuo platformu RTS Planeta (rtsplaneta.rs), koja je dostupna svim korisnicima interneta u Srbiji i širom sveta. Za korisnike koji se registruju van teritorije Srbije besplatno praćenje sadržaja biće omogućenou naredna tri meseca. Posle promotivnog perioda putem ove platforme i dalje će biti moguće besplatno praćenje televizijskog kanala RTS Svet (bivši Satelitski program RTS, prevashodno namenjen dijaspori) i programa Radio Beograda.\nNovom platformom je omogućeno uživo praćenje 11 televizijskih (RTS1, RTS2, RTS3, RTS HD, RTS Svet, RTS Život, RTS Drama, RTS Kolo, RTS Muzika, RTS Trezor i RTS Poletarac) i 4 radijska kanala (Radio Beograd 1, Radio Beograd 2, Radio Beograd 3 i Radio Beograd 202) Medijskog javnog servisa Radio-televizije Srbije, kao i odloženo praćenje programa i usluge Video na zahtev i Audio na zahtev, kao i mogućnost pregleda pojedinačnih priča iz dopisničke mreže RTS-a u okviru celine Moj grad. Na platformi su dostupna i muzička izdanja PGP RTS-a. Besplatan pristup sadržajima je moguć preko desktop računara, tableta i pametnih telefona uz registraciju na web strani rtsplaneta.rs, mobilnoj aplikaciji (za Android ili IOS) ili preko Facebook-a.\nInformaciju o uslovima i načinu realizacije Konkursa pronađite ovde.\nU regionalnoj privrednoj komori Brna 12. marta o.g. održana je prezentacija privrednih potencijala Republike Srbije za predstavnike čeških firmi koje 25-27. marta o.g. posećuju Kragujevac. Neposredno pred prezentaciju ambasador V. Mavrić je imala odvojeni razgovor sa predsednikom Regionalne privredne komore Ladislavom Hodakom o dosadašnjoj saradnji i perspektivama buduće saradnje sa firmama iz Republike Srbije.\nPovodom Dana državnosti Republike Srbije i stogodišnjice diplomatskih odnosa između Republike Srbije i Češke Republike organizovan je prijem 15. februara 2018. godine u Kajzerštenskoj palati, u Pragu.\nPrisutne goste je pozdravila ambasador Republike Srbije Vera Mavrić, predsednik Poslaničkog doma Parlamenta Češke Republike Radek Vondraček i državni sekretar Ministarstva spoljnih poslova Češke Republike Miloslav Stašek. Posebno je ukazano na značaj tradicionalnih prijateljskih veza koje postoje između dva naroda, intenzivan politički dijalog predstavnika dve zemlje i dalji razvoj saradnje u oblasti ekonomije. Istaknuta je važnost obeležavanja stogodišnjice diplomatskih odnosa između Republike Srbije i Češke Republike koji su uspostavljeni 1918. godine.\nNa prijemu je bio prisutan veliki broj predstavnika čeških insitucija, privrednih društava, diplomatskog kora i srpske dijaspore.\nPrilikom posete ambasadora Republike Srbije Vere Mavrić Zlinu, 9. februara 2018. godine, u Privrednoj komori Zlina organizovano je predstavljanje privrednih mogućnosti Republike Srbije. Prezentacija je održana povodom pripreme predstojeće posete privredne delegacije Zlinskog regiona Republici Srbiji koju predvodi načelnik Jiri Čunek.\nU crkvi „Ćirila i Metodija“ u Pragu je 9. februara 2018. godine prikazan film „Kosovo – momenat u civilizaciji“ reditelja Borisa Malagurskog koji je realizovan uz pomoć Kancelarije za Kosovo i Metohiju i Ministarstva spoljnih poslova Rpeublike Srbije.\nMinistarstvo kulture i informisanja Republike Srbije je raspisalo konkurs za sufinansiranje projekata za prevođenje reprezentativnih dela srpske književnosti u inostranstvu, kao i kulturne delatnosti Srba u inostranstvu u 2018. godini.\nRok za podnošenje konkursnih prijava je 16. mart 2018. godine.\nMinistarstvo unutrašnjih poslova Češke Republike uputilo je novi kontigent od 15 policajaca u Srbiju, 8. januara 2018. godine, kao nastavak podrške u rešavanju migrantske krize. Ceremoniji upućivanja čeških policajaca na srpsko-bugarsku granicu prisustvovali su ministar unutrašnjih poslova Češke Republike Lubomir Metner i ambasador Republike Srbije Vera Mavrić.\nAmbasada Republike Srbije je 26. novembra 2017. godine učestvovala na Novogodišnjem humanitarnom bazaru u Pragu, koji se tradicionalno održava svake godine, pod pokroviteljstvom prve dame Češke Republike, gospođe Ivane Zemanove.\nU Domu nacionalnih manjina u Pragu je prikazan dokumentarni film autora Ranka Đinovića „Univerzum bola“ koji daje hronološki prikaz tragičnih događaja na KiM i stradanja Srba. Film završava sa porukom „potraga neće prestati“ i podatkom da je do sada identifikovano i predato 367 tela stradalih Srba na KiM, ali da se traga za još 547 nestalih. Prezentaciju filma kojoj su prisustvovali predstavnici naše dijaspore organizovala je pravoslavna crkvena opština „Sveti Knez Lazar“ na čijem je čelu otac Srđan Jablanović, uz podršku Ambasade Republike Srbije u Pragu.\nPovodom obeležavanja Dana primirja u Prvom svetskom ratu, u znak sećanja na stradale srpske zarobljenike, ambasador Vera Mavrić je 11. novembra 2017. godine položila venac u vojnom memorijalu u Jindrihovicama.\nDani srpske kulture, u organizaciji udruženja „Sveti Sava“, otvoreni su 1. novembra 2017. godine u Fondaciji za arhitekturu u Pragu izložbom slikara Miroslava Živkovića. Tokom novembra meseca realizuje se niz aktivnosti, između ostalih, prezentacija grada Niša, predavanje prof. Radivoja Radića o srpskoj kulturi u srednjem veku, kao i predavanja o srpskim pesnicima Vladislavu Petkoviću Disu i Milutinu Bojiću. Takođe, održava se prezentacija češkog izdanja knjige „Čoveče naljuti se“, uz prisustvo pisca Milovana Vitezovića, veče sa književnicom Negoslavom Stanojević i pesnikinjom Biljanom Stanojević. Posebno mesto ove godine na „Danima srpske kulture“ dobili su predstavnici grada Niša koji su i doputovali u Prag.\nPromocija turističke ponude Beograda održana je u restoranu „U staré cesty“ u Pragu, 27. septembra 2017. godine, u saradnji Turističke organizacije Beograda, „Er Srbije“ i Ambasade Republike Srbije. Prisutnim predstavnicima čeških turističkih agencija i institucija, diplomatskog kora i novinarima, obratila se ambasador Vera Mavrić koja je otvorila promociju. Direktor Turističke organizacije Beograda Miodrag Popović je govorio o mogućnostima koje pruža Beograd stranim turistima, posebno tokom predstojećih novogodišnjih praznika. Narednog dana, 28. septembra 2017. godine, nastavljene su aktivnosti promovisanja turističke ponude Beograda, uz podršku i nastup članova SKD „Radost“ iz Praga, koji su delili propagandni materijal na Karlovom mostu.\nVlada Republike Srbije i Vlada Republike Srpske su na zajedničkoj sednici, održanoj 26.06.2015. godine u Palati Srbija u Beogradu, donele odluku da se svaki 5. avgust zajednički obeležava Danom sećanja na prognane i stradale Srbe 90-tih godina.\nPovodom obeležavanja Dana sećanja na prognane i stradale Srbe je ove godine u Pragu, u crkvi „Uspenja Presvete Bogorodice“, na Olšanskom groblju, 5. avgusta služen parastos stradalim Srbima 90-tih godina.\nSrpski film „Dnevnik mašinovođe“, režisera Miloša Radovića, sa Lazarom Ristovskim u glavnoj ulozi, osvojio je nagradu za najbolji film, najbolju glavnu ulogu i nagradu festivala „Grand Prix“ (Zlatnog orla za doprinos evropskoj filmskoj umetnosti) na ovogodišnjem filmskom festivalu „Prague Independent Film Festival“.\nU izložbenom prostoru „Galerije 1“, u Pragu, postavljena je izložba „Putevima rimskih imperatora u Srbiji - Viminacijum“ 31. jula 2017. godine, u saradnji Ambasade R. Srbije u Pragu, Arheološkog instituta iz Beograda i opštine Prag 1. Izložba predstavlja deo istorijskog nasleđa sa prostora arheološkog nalazišta Viminacijum i sadrži bronzane biste osamnaest rimskih imperatora koji su rođeni na teritoriji Srbije, kao i geografske mape.\nIzložbu su otvorili ambasador R. Srbije u Pragu Vera Mavrić i predsednik opštine Praga 1 Oldrih Lomecki, u prisustvu predstavnika čeških institucija, srpske dijaspore i diplomatskog kora.\nU izložbenom prostoru „Galerije 1“, Štepanska 47, Prag 1, izložba „Putevima rimskih imperatora u Srbiji - Viminacijum“ će biti postavljena do 25. avgusta 2017. godine.\nMinistarstvo unutrašnjih poslova Češke Republike je uputilo novi kontigent od 15 policajaca na srpsko – bugarsku granicu 31. jula 2017. godine, kao nastavak podrške i odgovor na migrantsku krizu. Ceremoniji upućivanja čeških policajaca je prisustvovao zamenik direktora policije ČR P. Petržik i ispred Ambasade R. Srbije M. Mitić.\nŠef pregovaračkog tima za pristupanje Republike Srbije EU Tanja Miščević je tokom posete Pragu, 26. i 27. juna 2017. godine, razgovarala o evrointegracije Republike Srbije, podršci Češke Republike tom procesu, aktuelnim temama u EU i regionalnoj saradnji. U Ministarstvu inostranih poslova Češke Republike T.Miščević je imala odvojene sastanke sa zamenikom ministra za Evropu Jakubom Dirom, zamenikom ministra za bezbednosna i multilateralna pitanja Ivom Šramekom i direktorom Odeljenja za opšta pitanja EU Vladimirom Njemecom.\nOdvojeni razgovori su održani sa direktorom Odeljenja za koordinaciju evropskih politika u Kabinetu premijera Janom Kralom, potpredsednikom Odbora za poslove EU Senata Jaroslavom Dubravom, predsednikom Odbora za evropske poslove Poslaničkog doma Ondrejem Benešikom. Tokom posete, u saradnju sa Institutom za evropsku politiku (EUROPEUM), Tanja Miščević je održala predavanje „Put Srbije ka članstvu u EU – izazovi i mogućnosti“.\nPovodom obeležavanja Vidovdana, 28. juna o.g. u Mauzoleju u Jindrihovicama služeni su sveta liturgija i parastos Srbima i Rusima, stradalim tokom Prvog svetskog rata na teritoriji Češke Republike. Ambasador Vera Mavrić obratila se prisutnima i položila venac u kripti Mauzoleja. Svetu liturgiju i parastos služio je otac Srđan Jablanović iz Praga. Ove godine, pored predstavnika srpske i ruske dijaspore, među prisutnima bili su i članovi Društva za negovanje slobodarskih tradicija Srbije.\nDruštvo za negovanje slobodarskih tradicija Srbije tokom boravka u Češkoj Republici, gde su prisustvovali obeležavanju Vidovdana, posetilo je i Ambasadu Republike Srbije u Pragu.\nNa međunarodnoj izložbi dečijih radova u Lidicama, 1. juna 2017. godine, koja se tradicionalno održava svake godine, kao znak sećanja na stradanja dece iz Lidica tokom Drugog svetskog rata, primljeno je ukupno 25 690 radova iz 83 države sveta. Iz Republike Srbije je primljen 751 dečiji rad iz 51 škole iz Republike Srbije, na zadatu temu „Putovanje“, a nagrađen je 21 dečiji rad iz 8 srpskih škola.\nU Pragu je od 25. do 28. maja 2017. godine održan 19. Međunarodni festival naroda, nacionalnih manjina i etničkih grupa pod nazivom „Praha srdce národů“. Ovogodišnji festival okupio je veliki broj folklornih grupa iz različitih zemalja, a nastupali su i folklorni sastavi SKD „Radost“ iz Praga i KUD „Dušan Vukasović – Diogen“ iz Surčina.\nTradicionalna komemorativna svečanost posvećena žrtvama u Drugom svetskom ratu održana je 21. maja 2017. godine na Narodnom groblju u Terezinu. Svečanosti su prisustvovali predstavnici državnih organa, diplomatskog kora, verskih zajednica i boračkih udruženja. Prisutnima se obratio, između ostalih, predsednik Vlade Češke Republike Bohuslav Sobotka.\nPo završetku zvaničnog dela svečanosti ambasador Vera Mavrić položila je venac ispred ćelije u kojoj je od 1914. do 1918. godine bio zatočen Gavrilo Princip.\nPovodom obeležavanja 72. godišnjice od završetka Drugog svetskog rata i Dana pobede, 6.maja 2017. godine, odata je počast žrtvama nacizma na Djabličkom groblju u Pragu, a u ime Ambasade Republike Srbije savetnik Stefan Tomašević je prisustvovao svečanosti i položio venac u znak sećanja na žrtve nacizma.\nMinistar za rad, zapošljavanje, boračka i socijalna pitanja Republike Srbije Aleksandar Vulin je sa delegacijom posetio Terezin 28. aprila 2017. godine, gde je odata počast stradalima za vreme Prvog svetskog rata i položen venac povodom godišnjice smrti Gavrila Principa.\nKoncert orkestra srednje škole „Mokranjac“ iz Beograda je organizovan u školi „ZUŠ Ilji Hurnika“ u Pragu 27. aprila 2017. godine, u saradnji sa udruženjem „Luka Lu“ i pod pokroviteljstvom Ambasade Republike Srbije u Pragu.\nU cilju unapređenja bilateralne ekonomske saradnje Republike Srbije i Češke Republike organizovana je poseta Pardubičkom regionu 24. aprila 2017. godine. Ambasador Vera Mavrić i prvi savetnik Milena Mitić su posetili kompanije „SOR“, „CZ LOKO“, „Masoeko“ i održani su odvojeni susreti sa gradonačelnikom Češke Trebove Jaroslavem Zednikem i Privrednom komorom Pardubičkog regiona.\nU Muzeju Karlovog mosta, 12. aprila 2017. godine otvorena je izložba „Iz dva ugla“ u organizaciji Muzeja naivne i marginalne umetnosti iz Jagodine i udruženja „Luka Praha“. Izložba je realizovana pod pokroviteljstvom Ministarstva kulture i informisanja Republike Srbije i Ambasade Republike Srbije u Pragu.\nGradska uprava grada Beograda i Sekretarijat za kulturu su objavili Javni međunarodni otvoreni dvostepeni konkurs za izradu idejnog rešenja za spomen-obeležje Zoranu Đinđiću na Studentskom trgu u Beogradu.\nZa detaljnije informacija o konkursu kliknite ovde.\nRepublička izborna komisija rešenjem 02 Broj: 013-149/17 od 12 marta 2017. godine, odredila je Ambasadu Republike Srbije u Pragu kao biračko mesto u inostranstvu za glasanje na izborima za predsednika Republike Srbije, raspisanim za 2. april 2017. godine.\nSvoje biračko pravo moći će da iskoriste svi oni državljani Republike Srbije koji su posredstvom Ambasade podneli zahtev za upis u birački spisak da će glasati u inostranstvu. Nadležne gradske i opštinske uprave dostavile su Ambasadi rešenja da će birač glasati po mestu boravišta u inostranstvu za sve podnosioce zahteva, sem u nekoliko slučajeva gde nije izvršena dopuna zahteva u predviđenom roku, o čemu su birači i obavešteni.\nU Ambasadi Republike Srbije u Pragu glasanje će biti ovbavljeno u nedelju, 2. aprila 2017. godine, od 07:00 do 20:00 časova.\nPrilikom dolaska na glasanje potrebno je poneti identifikacioni dokument (važeću putnu ispravu, ličnu kartu ili vozačku dozvolu) Republike Srbije, kako bi se ostvarilo biračko pravo.\nAmbasada Republike Srbije u Pragu je učestvovala na festivalu Frankofonije u Češkoj Republici sa projekcijom filma „Bićemo prvaci sveta“, reditelja Darka Bajića. Prikazivanje filma je realizovano u Francuskom institutu 20. marta 2017.godine.\nObaveštavamo da je Zakonom o regulisanju javnog duga Republike Srbije po osnovu neisplaćene devizne štednje građanima položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ, koji je stupio na snagu 30.12.2016. godine, obezbeđen pravni osnov za isplatu stare devizne štednje, bez obzira na državljanstvo štediše.\nTekst zakona, uredbe i propisani obrasci mogu se preuzeti sa sajta Uprave za javni dug http://www.javnidug.gov.rs ili za detaljnije informacije kliknite ovde.\nPoslanici Grupe češko-srpskog prijateljstva Poslaničkog doma Parlamenta Češke Republike su 22. februara 2017. godine posetili Ambasadu Republike Srbije u Pragu.\nAmbasador Republike Srbije u Pragu Vera Mavrić je čestitala predsedniku Grupe češko-srpskog prijateljstva Jaroslavu Foldini na odlikovanju koje mu je predsednik Republike Srbije Tomislav Nikolić uručio 15. februara 2017. godine u Beogradu, na svečanosti povodom Dana državnosti.\nTokom susreta su razmatrane mogućnosti dalje saradnje, posebno u oblastima ekonomije i kulture.\nMinistar inostranih poslova Češke Republike Lubomir Zaoralek je posetio 2. i 3. februara 2017. godine Republiku Srbiju. Pored razgovora sa domaćinom prvim potpredsednikom Vlade i ministrom spoljnih poslova Republike Srbije Ivicom Dačićem, ministar Lubomir Zaoralek se sastao i sa predsednikom Republike Srbije Tomislavom Nikolićem, predsednikom Vlade Aleksandrom Vučićem i ministarkom bez portfelja zaduženom za evorpske integracije Jadrankom Joksimović.\nU razgovorima je ocenjeno da su bilateralni odnosi dve zemlje tradicionalno dobri i prijateljski i da se održava intenzivan politički dijalog. Češka Republika pruža punu podršku Republici Srbiji na putu evropskih integracija. Konstatovan je zajednički interes za jačanje saradnje u oblasti ekonomije.\nSporazum između Vlade Republike Srbije i Vlade Narodne Republike Kine o međusobnom ukidanju viza za nosioce običnih pasoša, koji je potpisan u Rigi, 5. novembra 2016. godine, stupio je na snagu 15. januara 2017. godine.\nDeveto zasedanje Mešovitog komiteta za ekonomsku saradnju Republike Srbije i Češke Republike je održano u Pragu, 8. i 9. decembra 2016. godine. Mešovitim komitetom su predsedavali državni sekretar Ministarstva trgovine, turizma i telekomunikacija Republike Srbije Stevan Nikčević i zamenik ministra Ministarstva industrije i trgovine Češke Republike Vladimir Bertl. Tokom sastanaka razmatrane su mogućnosti unapređenja ekonomske saradnje. Posle održanog plenarnog sastanka dve delegacije potpisan je Protokol sa devetog zasedanja Mešovitog komiteta.\nU galeriji udruženja „Luka Lu“ u Pragu je 13. novembra 2016. godine, pod pokroviteljstvom Ambasade Republike Srbije u Pragu, održana promocija češkog dvojezičkog izdanja knjige Branka Ćopića „Bašta sljezove boje“.\nPovodom obeležavanja Dana primirja u Prvom svetskom ratu, 11. novembra 2016.g, savetnik Stefan Tomašević položio je venac u Mauzoleju u Jindrihovicama, u znak sećanja na stradale srpske zarobljenike. Polaganju venca prisustvovao je i Dejan Ranđelović koji se stara o Mauzoleju u Jindrihovicama.\nDržavni sekretar Ministarstva unutrašnjih poslova Republike Srbije Jana Ljubičić učestvovala je na ministarskoj konferenciji Salcburškog foruma održanoj u Pragu, 3-4. novembra 2016. godine. Tom prilikom je upoznala učesnike konferencije sa inicijativom potpredsednika Vlade i ministra unutrašnjih poslova Republike Srbije za stvaranje regionalnog projekta deradikalizacije, kojim se posebna pažnja usmerava na prevenciju radikalizacije mladih.\nPredstavnici grada Čačka i češkog grada Valaški Mezižiči su prilikom posete Ambasadi Republike Srbije 26.oktobra 2016.godine, u razgovaru sa ambasadorom Verom Mavrić upoznali sa realizacijom zajedničkih projekata i planovima za buduću saradnju.\nPromocija turističkih potencijala Srbije i Beograda, pod nazivom „Beograd u Pragu“ održana je u kongresnoj sali hotela „Amarilis“ u centru Praga 20. oktobra 2016, u organizaciji Turističke organizacije Beograda, Turističke organizacije Srbije, „Er Srbije“ i Ambasade Republike Srbije u Pragu.\nPod pokroviteljstvom Ambasade Republike Srbije i Grada Praga, u izložbenom prostoru udruženja „Luka Lu“, 20. oktobra 2016, otvorena je izložba fotografija autora Igora Spasova, pod nazivom „Miluji Bělehrad – volim Prag“.\nU četvrtak, 20. oktobra 2016. godine u Pragu, u kongresnoj sali hotela Amarilis (Štepánská 18, 110 00 Praha), sa početkom u 11.30 časova, održaće se prezentacija pod nazivom „Beograd u Pragu“, koja ima za cilj promovisanje Beograda i Republike Srbije kao turističke destinacije, u organizaciji Ambasade Republike Srbije u Pragu, Turističke organizacije Beograda, Turističke organizacije Srbije i AirSerbia-e. Istog dana od 16 časova u galeriji „Luka Lu“ biće otvorena izložba fotografija „Beograd i Prag“, autora Igora Spasova.\nMinistarstvo spoljnih poslova Republike Srbije i Ministarstvo prosvete, nauke i tehnološkog razvoja Republike Srbije potpisali su Sporazum o organizovanju obrazovno - vaspitnog rada na srpskom jeziku u inostranstvu. Tekst Sporazuma možete preuzeti ovde.\nKoncert Bojane i Nikole Peković, uz pratnju Aleksandra Jakovljevića, održan je 9. oktobra 2016. godine u Pragu, u okviru Međunarodnog festivala pravoslavne muzike – „Muzika sa istoka iz doba Karla IV“, pod pokroviteljstvom opštine Prag 2 i Ambasade Republike Srbije u Pragu.\nNa poziv gradonačelnika Olomouca Antoni Staneka ambasador Vera Mavrić je 27. novembra 2016. godine prisustvovala svečanosti obeležavanja početka radova na rekonstrukciji Mauzoleja jugoslovenskim vojnicima poginulim u Prvom svetskom ratu u Olomoucu.\nPrilikom posete gradonačelniku Praga 1 Oldrihu Lomecskom ambasador Vera Mavrić je razgovarala o mogućnostima partnerske saradnje sa beogradskim opštinama, posebno u oblastima kulture i sporta.\nPovodom Vidovdana u Jindrihovicama je pred Spomen kosturnicom srpskih vojnika stradalih u austrougarskim logorima u Prvom svetskom ratu na teritoriji Češke, služena liturgija i održan parastos. Državni sekretar Ministarstva za rad, zapošljavanje, boračka i socijalna pitanja Republike Srbije Dragan Popović je u ime Vlade Republike Srbije položio venac. Službu je držao sveštenik Srpske pravoslavne crkve Srđan Jablanović. Svečanosti su prisustvovali predstavnici Ambasade Republike Srbije na čelu sa ambasadorom Verom Mavrić, generalni konzul Ruske Federacije u Karlovim Varima Mihail Ledenov, čuvar Spomen kosturnice Dejan Ranđelović i predstavnici srpske, češke i ruske dijaspore.\nSastanak političkih direktora Ministarstava spoljnih poslova država članica Višegradske grupe (V4) i Zapadnog Balkana je održan u Pragu, 23. juna 2016. godine, na završetku češkog predsedavanja V4.\nIspred Ministarstva spoljnih poslova Republike Srbije je učestvovala v.d. pomoćnika ministra spoljnih poslova za EU ambasador Marina Jovićević.\nNa sastanku je razmatrano pitanje buduće saradnje članica Višegradske grupe i zapadnog Balkana, razmenjena su iskustva stečena tokom migrantske krize, kao i mišljenja o aktuelnim temama iz oblasti zajedničke spoljne i bezbednosne politike EU, uključujući i bezbednosne izazove sa kojima se susreću države članice Unije.\nPotvrđena je politička podrška Višegradske grupe procesu evrointegracije našeg regiona. Istaknut je značaj saradnje i kontinuiranog dijaloga Višegradske grupe i zapadnog Balkana na političkom i radnom nivou. Ukazano je na potrebu da se okončaju procedure neophodne za punu operacionalizaciju rada Fonda za zapadni Balkan.\nAmbasada Republike Srbije u Pragu organizovala je u saradnji sa Bugarskim kulturnim institutom i Francuskim kulturnim institutom projekciju dokumentarnog filma o Emiru Kusturici „Portray of the Balkan’s Bad Boy“ u Pragu, 22. juna ove godine.\nPremijeru ovog dokumentarnog filma u Pragu bugarskih režisera Georgi Toševa i Javora Veselinova otvorio je ambasador Srbije u Pragu Vera Mavrić i ambasador Bugarske u Pragu Lačezar Petkov.\nPosle projekcije filma u otvorenoj debati sa režiserom Georgi Toševim je razgovarano o stvaralačkom iskustvu i značaju koji srpski režiser Kusturica ima u svetu filma. Događaj koji je organizovan u Francuskom kulturnom institutu, uz prigodan koktel, je privukao veliku pažnju srpske i bugarske zajednice u Češkoj, čeških posetilaca i diplomatskog kora.\nPrilikom posete Pardubičkom regionu 12. maja 2016. godine ambasador Vera Mavrić je razgovarala sa načelnikom regiona dr Martinom Netolickim o mogućnostima unapređenja saradnje u oblasti privrede, kulture i obrazovanja. Takođe su obavljeni razgovori sa direktorima kompanija „Eksplosia“ u Semtinu, „SOR“ u Libhavi i „OMB Composites“ u mestu Kraliki.\nNa tradicionalnom festivalu na Vltavi „Navalis“, pod pokroviteljstvom grada Praga i praškog nadbiskupa Dominika Duke, prvi put je učestvovalo srpsko udruženje „Radost“ sa svojim orkestrom i folklornim grupama.\nVinarija „Ilić – Nijemčević“ je učestvovala na međunarodnom sajmu vina koji je održan 28. aprila 2016. godine u hotelu „Hilton“ u Pragu. Organizator sajma je „International Wine Shop Prague – IWSP“ sa kojim je Ambasada u Pragu uspostavila kontakt u cilju razmatranja mogućnosti plasmana naših vina na tržištu Češke Republike.\nRešenjem Republičke izborne komisije od 3. aprila 2016. godine, Ambasada Republike Srbije u Pragu je određena, kao biračko mesto u inostranstvu, za glasanje na izborima za narodne poslanike Narodne skupštine Republike Srbije, raspisanim za 24. april 2016. godine.\nSvoje biračko pravo moći će da iskoriste svi državljani Republike Srbije koji su upisani u jedinstveni birački spisak i koji su, posredstvom Ambasade ili lično, podneli zahtev za upis u birački spisak da će glasati u inostranstvu, imajući u vidu da su nadležne gradske i opštinske uprave, prema broju prosleđenih zahteva, Ambasadi dostavile sva rešenja.\nU Ambasadi Republike Srbije glasanje će biti obavljeno u nedelju, 24. aprila 2016. godine, u vremenu od 07:00 do 20:00 časova.\nPrilikom dolaska na glasanje potrebno je poneti odgovarajući identifikacioni dokument (važeću putnu ispravu, ličnu kartu ili vozačku dozvolu) Republike Srbije, kako bi se ostvarilo biračko pravo.\nPo donošenju rešenja da će birač na predstojećim izborima glasati prema mestu boravišta u inostranstvu i upisu tog podatka u jedinstveni birački spisak, birač se ne upisuje u izvod iz jedinstvenog biračkog spiska po mestu prebivališta u zemlji, već se upisuje u izvod iz jedinstvenog biračkog spiska prema mestu boravišta u inostranstvu.\nZahtev za upis u birački spisak podatka da će birač glasati u inostranstvu možete preuzeti ovde, a Zahtev za upis u jedinstveni birački spisak u Republici Srbiji ovde.\nAmbasador Vera Mavrić je 14. aprila 2016. godine održala sastanak s poslanicima Grupe češko-srpskog prijateljstva Poslaničkog doma Parlamenta Češke Republike. Tom prilikom su razmotrena aktuelna pitanja u odnosima dve zemlje, kao i mogućnosti za unapređenje saradnje.\nMinistarstvo kulture i informisanja Republike Srbije je raspisalo 25. februara 2016. godine konkurs za finansiranje ili sufinansiranje projekata u oblasti kulturnih delatnosti Srba u inostranstvu u 2016. godini.\nTekst konkursa, obrasci za prijavljivanje i ostala dokumentacija nalaze se na internet sajtu Ministarstva: www.kultura.gov.rs. Rok za podnošenje konkursnih prijava je 28. mart 2016. godine. Za dodatne informacije zainteresovani se mogu obratiti Mladenu Veskoviću u Ministarstvu kulture i informisanja putem elektronske pošte mladen.veskovic@kultura.gov.rs ili telefonom na broj +381 11 3398 026.\nMinistar unutrašnjih poslova Republike Srbije Nebojša Stefanović je učestvovao na sastanku ministara unutrašnjih poslova članica Višegradske grupe i Srbije, Slovenije i Makedonije, 19. januara, u Pragu, gde je razgovarano o migrantskoj krizi i mogućnostima za unapređenje saradnje između članica Višegradske grupe i zemalja na balkanskoj ruti.\nMinistar Stefanović je tom prilikom imao bilateralne sastanke sa ministrom unutrašnjih poslova Češke Republike Milanom Hovanecom i državnim sekretarom Ministarstva unutrašnjih poslova Slovenije Andrejom Špengom.\nAmbasada Republike Srbije je 29. novembra 2015. godine učestvovala na Humanitarnom bazaru u Pragu, koji se tradicionalno održava svake godine, pod pokroviteljstvom prve dame Češke Republike, gospođe Ivane Zemanove.\nU Pragu je 11. novembra o.g. otvorena izložba srpske slikarke Ane Petrović, pod nazivom „Selo gori, a mlada se češlja“ koju je organizovalo udruženje „Luka Lu“, pod pokroviteljstvom Ambasade RS u Pragu. Otvaranju izložbe u galeriji „Luka Lu“ prisustvovali su predstavnici čeških institucija, diplomatskog kora i naše dijaspore.\nPovodom obeležavanja Dana primirja u Prvom svetskom ratu 11. novembra 2015. godine, savetnik S. Tomašević položio je venac u Mauzoleju u Jindrihovicama, u znak sećanja na stradale srpske zarobljenike.\nNa Praškoj nedelji arhitekture koja je održana u Pragu pod pokroviteljstvom predsednika Češke Republike Miloša Zemana, od 17. avgusta do 18. oktobra 2015. godine, u okviru izložbe nacionalnih stećaka iz našeg regiona, Srbija je predstavljena fotografijama, uz propratni tekst „Srpsko kulturno nasleđe“.\nNa izložbi dečijih radova „Razigrani arhitekti“ bili su izloženi najuspešniji radovi učenika Osnovne škole „Drinka Pavlović“ iz Beograda.\nU cilju prikupljanja donatorske i humanitarne pomoći migrantima, Vlada Republike Srbije je otvorila sledeće žiro račune na koje se mogu uplatiti novčana sredstva:\nDinarski namenski račun kod Uprave za trezor za pomoć migrantima:\n840-0000003961721-84 – Generalni sekretarijat Vlade – Donatorska sredstva za migrante\nDevizni namenski multivalutni račun kod Narodne banke Srbije Ministarstvo finansija – Uprava za trezor – namenski multivalutni devizni račun za uplatu sredstava za prikupljanje donatorske i humanitarne pomoći za migrante:\n01-504642-100193230-000000-0000, IBAN kod: RS35908504642019323074.\nInstrukcija za uplate deviznih sredstava na žiro-račun može se preuzeti ovde.\nPrvi potpredsednik Vlade Republike Srbije i ministar inostranih poslova Ivica Dačić je tokom zvanične posete Češkoj Republici 15. septembra 2015. godine imao razgovore sa svojim kolegom ministrom inostranih poslova Lubomirom Zaoralekom, kao i sa predsednikom Senata Milanom Štjehom i premijerom Bohuslavom Sobotkom.\nTokom razgovora je istaknut značaj tradicionalo prijateljskih odnosa između dve zemlje i ukazano je na nedavno realizovanu posetu premijera Češke Republike Bohuslava Sobotke Republici Srbiji kojom prilikom je akcenat bio na ekonomskoj saradnji. Navedeno je da u oblastima energetike i saobraćajne infrastrukture postoje značajne mogućnosti za unapređenje saradnje. Češka je potvrdila podršku procesu evrointegracije Srbije i ponovila spremnost da pomogne u što skorijem otvaranju pregovaračkih poglavlja Srbije sa EU.\nU vezi sa migrantskom krizom istaknuto je da je Srbija tranzitna zemlja kroz koju je do sada prošlo preko 140 000 migranata. Izraženo je očekivanje za zajednički nastup EU u rešavanju ovog pitanja.\nDelegacija Republike Srbije koju je predvodio ministar zdravlja Zlatibor Lončar učestvovala je na Samitu ministara zdravlja Kine i zemalja Centralne i Istočne Evrope koji je održan u Pragu od 15. do 17. juna 2015.\nDržavni sekretar u Ministarstvu unutrašnjih poslova Republike Srbije Aleksandar Nikolić je 14. septembra 2015. godine u Pragu razgovarao sa zamenikom ministra unutrašnjih poslova Republike Češke Petrom Mlsnom o jačanju saradnje dva ministarstva u oblasti migracije, borbe protiv organizovanog kriminala i terorizma. Razmotreni su i detalji finansijske pomoći Vlade Češke Republike Vladi Republike Srbije u iznosu od 10 miliona čeških kruna (oko 360 000 evra) za poboljšanje tehničkih mogućnosti Ministarstva unutrašnjih poslova Republike Srbije u suočavanju sa migrantskom krizom.\nU Pragu je od 16. do 22. avgusta 2015. godine održano takmičenje „Kup pobednika kupova“ u ženskoj seniorskoj kategoriji, u organizaciji Evropske softbol federacije. Republiku Srbiju je predstavljao klub „Arena“, koji je ujedno i prvak države.\nUčesnici takmičenja na čelu sa predsednikom Softbol saveza Srbije i potpredsednikom Balkanske softbol asocijacije Slobodanom Đurićem, primljeni su u Ambasadi.\nPovodom Vidovdana, 27. juna 2015. godine pred Spomen kosturnicom srpskih vojnika stradalih u austrougarskim logorima u Prvom svetskom ratu na teritoriji Češke u Jindrihovicama, služena je liturgija i održan parastos u prisustvu predstavnika Ambasade, čuvara Spomen kosturnice Dejana Ranđelovića, sveštenika Srđana Jablanovića i većeg broja srpskih, ruskih i čeških građana.\nAmbasador Vera Mavrić položila je venac i obratila se prisutnima prigodnim govorom.\nUmetnici koji su predstavljali Srbiju na Praškom kvadrenijalu koji se održava od 18. do 28. juna 2015.g. osvojili su Zlatnu medalju za „izazivanje dijaloga“. Praško kvadrenijale je najznačajnija svetska manifestacija posvećena scenografiji, scenskom dizajnu, arhitekturi i prostoru u scenskoj umetnosti.\nU Pragu je 3. juna 2015. godine održan srpsko-češko poslovni forum, uz učešće 14 srpskih i 30 čeških komapanija. Našu delegaciju je predvodio predsednik Privredne komore Srbije Marko Čadež.\nTradicionalna komemorativna ceremonija posvećena žrtvama fašizma u Drugom svetskom ratu održana je 17. maja 2015. godine na Narodnom groblju u Terezinu. Ceremoniji su prisustvovali predstavnici državnih organa i političkog života Češke Republike, diplomatskog kora, verskih zajednica i boračkih udruženja. Prisutnima se, između ostalih, obratio predsednik Češke Republike Miloš Zeman.\nPo završetku zvanične ceremonije ambasador Vera Mavrić položila je venac i ispred ćelije u kojoj je od 1914. Do 1918. godine bio zatvoren Gavrilo Princip, sa tekstom „Republika Srbija – Gavrilu Principu“.\nNačelnik Usteckog regiona Oldrih Bubeniček primio je ambasadora Veru Mavrić i načelnika Južnobanatskog okruga Zorana Tasića kojom prilikom je razgovarano o realizaciji projekata za koje je sredstva odobrila Češka razvojna agentura.\nReprezentacija Republike Srbije koja učestvuje od 8. do 11. maja 2015.g. na svetskom prvenstvu u srednjevekovnim borilačkim veštinama „Battle of the Nations” u Pragu, primljena je u Ambasadi Republike Srbije.\nPovodom obeležavanja 70-godišnjice od završetka Drugog svetskog rata, u organizaciji Češkog saveza boraca za slobodu, 6. maja 2015. godine, odata je pošta žrtvama nacizma. U ime Ambasade Republike Srbije u Pragu, konzul Stefan Tomašević položio je venac na Djabličkom groblju. Ceremoniji polaganja venaca prisustvovali su predstavnici institucija Češke Republike i diplomatskog kora.\nPredsednica Odbora za spoljne poslove Narodne Skupštine Republike Srbije Aleksandra Đurović, zajedno sa predsednicima odbora za spoljne poslove parlamenata Jugoistočne Evrope – Bosne i Hercegovine, Hrvatske i Crne Gore, posetila je Parlament Češke Republike, 27-28. aprila 2015.godine, na poziv Karela Švarcenberga, predsednika Odbora za spoljne poslove Poslaničkog doma Parlamenta Češke Republike.\nTokom posete razmenjena su mišljenja o dinamici i politici proširenja Evropske unije, regionalnoj saradnji, kao i saradnji u okviru Višegradske grupe. Pored razgovora sa domaćinom Karelom Švarcenbergom, predsednici odbora za spoljne poslove parlamenata Jugoistočne Evrope imali su i razgovore sa Zdenkom Brožom, potpredsednikom Odbora za spoljne poslove, odbranu i bezbednost Senata, kao i Ivanom Šramekom, zamenikom ministra inostranih poslova. Lubomir Zaoralek, ministar inostranih poslova Češke Republike je, takođe, primio predsednike odbora za spoljne poslove parlamenata Jugoistočne Evrope.\nU Muzeju Karlovog mosta u Pragu je 9. aprila o.g. otvorena izložba pod nazivom „Umetnost autsajdera Srbije” u organizaciji Muzeja naivne i marginalne umetnosti iz Jagodine. Izložba je realizovana pod pokroviteljstvom Ministarstva kulture i informisanja R. Srbije, a u saradnji s Ambasadom R. Srbije i udruženjem „Luka Lu” iz Praga.\nPovodom velikog uspeha na Evropskom prvenstvu u dvorani, u Ambasadi je organizovan prijem za naše atletičare i delegaciju Atletskog saveza Srbije.\nPod pokroviteljstvom Ambasade Republike Srbije u Pragu i u organizaciji udruženja „Lastavica”, 15. februara 2015. godine u pozorištu „Metro” u Pragu odigrane su predstave „Klara, dogodilo se nešto neočekivano” i „Monodrama o Zoranu Radmiloviću” pozorišta „Maska” iz Šapca.\nPredsednica Narodne skupštine Republike Srbije Maja Gojković je učestvovala na međunarodnom forumu „Let My People Live” koji je održan u Pragu, 26. i 27. januara 2015. godine, sa ciljem da se upozori na rastući antisemitizam i ekstremizam u svetu i pronađe rešenje za probleme u vezi sa verskom netolerancijom. Pored Foruma, u Terezinu, logoru iz kojeg su Jevreji transportovani u Aušvic, održana je komemoracija i otkriven spomenik žrtvama holokausta.\nU Stavovskom pozorištu u Pragu 3. novembra 2014. godine gostovalo je Jugoslovensko dramsko pozorište iz Beograda sa predstavom Zmajeubice Milene Marković, a u režiji Ive Milošević.\nPredsednik Vlade Rеpublike Srbije Aleksandar Vučić boravio je u zvaničnoj poseti Češkoj Republici od 30. do 31. oktobra 2014. godine na poziv predsednika Vlade Češke Republike Bohuslava Sobotke.\nMaja Gojković, predsednik Narodne skupštine Republike Srbije posetila je sa delegacijom 8. oktobra 2014. godine Češku Republiku, na poziv predsednika Poslaničkog doma Parlamenta Češke Republike Jana Hamačeka.\nTokom posete ostvareni su susreti sa predsednikom Milošem Zemanom, ministrom spoljnih poslova Lubomirom Zaoralekom i zamenikom predsednika Senata Češke Republike Premislom Sobotkom.\nPoseta je realizovana posle višegodišnje pauze u saradnji dva parlamenta i prva je poseta jednoj zemlji od izbora Maje Gojković za predsednika Narodne skuptine Republike Srbije.\nU galeriji "Luka Lu" u Pragu je 23. septembra 2014. godine, pod pokroviteljstvom Amasade Republike Srbije, otvorena izložba slika pod nazivom "Praška škola i slikari slovenskog juga". Izložba je inspirisana filmom režisera Nenada Ognjenovića "Prag i srpski slikari". Svečanom otvaranju prisustvovala je brojna dijaspora i članovi diplomatskog kora.\nUčenici i profesori gimnazije i srednje škole iz Bele Crkve, zajedno sa gospođom Vlastenkom Krišan, u okviru saradnje regiona i nedelјe dijaspore, boravili su u Češkoj Republici od 8. do 12. septembra 2014. godine. Nakon obilaska Usteckog regiona, posetili su Ambasadu Republike Srbije, gde su ih primili ambasador Vera Mavrić i konzul Stefan Tomašević.\nPrisustvo ambasadora Republike Srbije Vere Mavrić na svečanom otkrivanju spomenika Nikoli Tesli u Pragu 6, 4. septembra 2014. godine\nSpomenik Nikoli Tesli delo je čeških vajara S. Milkova i J. Trojana i predstavlja najveći spomenik slavnom naučniku.\nPovodom održavanja China Investment Forum i Local Leaders Мeeting u Pragu, 28. i 29. avgusta 2014. godine, delegacije Republike Srbije predvođene Ivanom Bošnjakom, državnim sekretarom u Ministarstvu državne uprave i lokalne samouprave Republike Srbije i zamenikom gradonačelnika Beograda Andrejom Mladenovićem posetile su Ambasadu.\nJuniorski fudbalski klub Crvene zvezde prvi put je učestvovao na 4. medjunarodnom fudbalskog turniru, GENERALI CEE Cup 2014 u Pragu. Mlade fudbalere primila je u Ambasadi Republike Srbije u Pragu ambasador Vera Mavrić.\nNa Vidovdan, 28. juna 2014. godine pred Spomen kosturnicom srpskih vojnika stradalih u austrougarskim logorima u Prvom svetskom ratu, služena je liturgija i održan parastos u prisustvu ambasadora Vere Mavrić, predsednika karlovarskog regiona J. Novotnog, generalnog konzula Ruske Federacije iz Karlovih Vari, Dejana Ranđelovića, čuvara Spomen kosturnice i većeg broja srpskih i čeških građana.\nMinistar omladine i sporta Republike Srbije Vanja Udovičić boravio je 16. juna 2014. godine u Pragu u poseti Češkoj Republici. Ministar Udovičić sastao se sa zamenikom ministra prosvete, omladine i sporta Češke Republike Petrom Mlsnom.\nHumanitarni koncert za pomoć poplavlјenim područjima u Srbiji, Bosni i Hercegovini i Hrvatskoj održan je 26. juna u pozorištu „Korunni“ u organizaciji udruženja „Lastavica“ iz Praga. Nakon koncerta ambasadorima Srbije, Bosne i Hercegovine i Hrvatske uručene su zahvalnice za saradnju pri sakuplјanju pomoći.\nPredstavnici Policijske uprave iz Prijepolјa, zajedno sa predsednikom opštine, posetili su početkom juna kolege Policijske uprave grada Prostejova. Predviđeni program obuhvatio je i posetu Ambasadi Republike Srbije.\nPravoslavna crkvena opština Sveti knez Lazar iz Praga organizovala je 3. juna u Domu nacionalnih manjina koncert duhovne muzike mešovitog hora Sveti Arhiđakon Stefan iz Kralјeva i Krupnja. Tom prilikom skuplјani su i dobrovolјni prilozi za goste iz poplavlјenog Krupnja. Tokom boravka u Pragu članovi hora zajedno sa sveštenikom Srđanom Jablanovićem posetili su Ambasadu Republike Srbije.\nTradicionalna komemorativna ceremonija posvećena žrtvama fašizma u Drugom svetskom ratu održana je 18. maja 2014. godine na Narodnom groblјu u Terezinu. Ceremoniji su prisustvovali predstavnici državnih organa i političkog života Češke Republike, diplomatskog kora, verskih zajednica, i boračkih udruženja. Prisutnima se, između ostalih, obratio premijer Češke Republike Bohuslav Sobotka.\nPo završetku zvanične ceremonije ambasador Vera Mavrić položila je venac i ispred ćelije u kojoj je 1914-1918. godine bio zatvoren Gavrilo Princip, sa tekstom „Republika Srbija - Gavrilu Principu“.\nU sali Doma kulture „Mlejn Stodulky“ u Pragu 5, 14. maja 2014. godine održan je koncert beogradske muzičke škole „Petar Konjović“ u okviru saradnje sa Umetničkom školom Stodulka iz Praga. Koncertu su, pored ostalih, prisustvovali predsednici opština Praga 5, Praga 13, V. Cvetković, direktor škole „Vatroslav Lisinski“ iz Beograda i predstavnici Ambasade. U Ambasadi je, takođe, organizovan mali prijem za decu, nastavnike i direktore obe škole.\nBeogradski kamerni hor sa dirigentom Vladimirom Markovićem gostovao je 25. aprila u Katedrali svetog Petra i Pavla u Brnu na prestižnom Međunarodnom muzičkom festivalu. Festival se tradicionalno održava svake godine u organizaciji Filharmonije iz Brna, a mnogobrojnim lјubitelјima muzike po prvi put je predstavlјena srpska duhovna muzika. Koncert je održan pod pokrovitelјstvom ambasadora Republike Srbije Vere Mavrić.\nU Pragu je od 2-4. aprila boravila delegacija Generalštaba Vojske Srbije na čelu sa načelnikom Generalštaba generalnom Ljubišom Dikovićem. Tokom posete, delegacija se srela sa domaćinom Petrom Pavelom, načelnikom Generalštaba Vojske Češke Republike, kao i ministrom odbrane ČR Martinom Stropnickim. General Diković i članovi delegacije obišli su spomen-kosturnicu u Jinžihovicama, gde su položili venac u čast žrtvama srpskih zarobljenika stradalih u Prvom svetskom ratu. Prilikom svog boravka u Pragu, delegacija je posetila i Ambasadu Republike Srbije u Pragu.\nHor Osnovne škole "Lazar Savatić" iz Beograda učestvovao je na Međunarodnom festivalu horova održanom u Pragu od 20-23. marta 2014. godine. Tom prilikom direktor škole Ilija Jovičić sa nastavnicima posetio je Ambasadu Republike Srbije u Pragu.\nIzvanredni i opunomoćeni ambasador Republike Srbije Vera Mavrić predala je 18. marta 2014. godine akreditivna pisma predsedniku Češke Republike Milošu Zemanu.\nPovodom Dana primirja u Prvom svetskom ratu, u znak pijeteta prema svojim sunarodnicima, Mirjana Jeremić položila je 11. novembra 2013. godine venac u vojnom memorijalu Jindrihovice.\nMIP Češke Republike Jan Kohout se tokom radne posete Srbiji, 19. septembra 2013. godine, sastao sa ministrom spoljnih poslova Ivanom Mrkićem, premijerom Ivicom Dačićem, prvim potpredsednikom Vlade Aleksandrom Vučićem, ministrom finansija Lazarom Krstićem i ministarskom energetike, razvoja i zaštite životne sredine Republike Srbije Zoranom MIhajlović. Razgovaralo se o bilateralnim odnosima, ekonomskoj saradnji i podršći Češke Republike EU integraciji Republike Srbije\nRukovodstvo grada Valaškog Mezižiči dodelilo je 12. septembra 2013. godine zvanje počasnog građanina Velimiru Stanojeviću narodnom poslaniku i bivšem gradonačelniku Čačka za zasluge za razvoij uzajamnjih odnosa i saradnju dva grada, uspostavljenu 2005. godine. Odlikovanje V. Stanojeviću uručio je gradonačelnik Jirži Častečka. Svečanosti uručenja odlikovanja ispred Ambasade Republike Srbije u Pragu prisustvovala je Gordana Duplančić-Mihajlović, prvi savetnik. Ona je pozdravila prisutne, istakavši zadovoljstvo uspešnom partnerskom saradnjom Valaškog Mezižiči i Čačka i istakla njen značaj između čeških i srpskih gradova i regiona i jačanja prijateljstva dve države i naroda.\nДелегација директора социјалних установа из Србије боравила је од 11. до 15. новембра 2013. године у студијској посети Чешкој Републици у оквиру пројекта сарадње "Отворени загрљај". Током свог боравка делегација је посетила и Амбасаду Републике Србије у Прагу\nМИП Чешке Републике Јан Кохоут се током радне посете Србији, 19. септембра 2013. године, састао са министром спољних послова Иваном Мркићем, премијером Ивицом Дачићем, првим потпредседником Владе Александром Вучићем, министром финансија Лазаром Крстићем и министарком енергетике, развоја и заштите животне средине Републике Србије Зораном Михајловић. Разговарало се о билатералним односима, економској сарадњи и подршци Чешке Републике ЕУ интеграцији Републике Србије.\nNa 14. godišnjicu bombardovanja SRJ od strane NATO, u nedelju 24. marta, članovi udruženja „Prijatelji Srba sa Kosova“ među kojima i poslanik Donjeg doma Parlamenta ČR J. Foldina i V. Dvoržak, reditelj dokumentarnog filma „Oteto Kosovo“, održali su pred Ambasadom tradicionalno okupljanje čeških parlamentaraca i građana u znak podrške i solidarnosti sa R. Srbijom.\nZvanično počelo obeležavanje jubileja „Milanski edikt 313 – 2013, Srbija“\nPovodom svečanog otvaranja godine obeležavanja svehrišćanskog jubileja, 1700 godina od donošenja Milanskog edikta, u Narodnom pozorištu u Nišu, održan je koncert Hora Sretenjskog manastira iz Ruske\nFederacije. Svečanosti su prisustvovali predsednik Republike Srbije Tomislav Nikolić, Njegova Svetost patrijarh srpski Irinej, ministri u vladi Republike Srbije kao i predstavnici diplomatskog kora u našoj zemlji.\nViše informacija o proslavi ovog jubileja, možete naći na zvaničnom sajtu http://www.edictofmilan2013.com/ .


Porodice poginulih i nestalih boraca i civila RS: Pojedinci tražili novac da otkriju srpske grobove, ali ne žele otići na ta mesta | Novosti.RS\n15. 10. 2019. u 14:22\nPredsednik Republičke organizacije porodica zarobljenih, poginulih boraca i nestalih civila Veljko Lazić rekao da je Asim Alić iz Tuzle tražio od porodica zarobljenih, poginulih boraca i nestalih civila sa područja Dervente, Doboja i Modriče određenu naknadu od 1.000 do 1.500 evra da otkrije grobna mesta poginulih boraca Vojske Republike Srpske u Vozući.\n– U toku 2018. godine Republičkoj organizaciji porodica zarobljenih, poginulih boraca i nestalih civila obratilo se više porodica poginulih boraca sa područja Dervente, Doboja i Modriče žaleći se da ih Alić zove telefonom i traži naknadu za informaciju o grobnim mestima na delu vozućkog ratišta – rekao je Lazić.\n- Tužilaštvo nas je u međuvremenu obavestilo da je predmet ustupljen Okružnom javnom tužilaštvo Doboj. Imamo informaciju da su određene porodice poginulih pozivane na razgovor u Doboj o ovom slučaju - rekao je Lazić.\nPročitajte još: RS: Ozren za pamćenje\nVeljko Lazić - Foto: ATV\nPodsetivši da ovo nije jedini slučaj da su pojedini ljudi pozivali porodice poginulih iz Srpske tražeći naknadu za informaciju o grobnim mestima, Lazić nije želio da iznosi više detalja.\nOn je rekao da su iz Republičke organizacije upozorili porodice da ne razgovaraju sa takvim ljudima jer je reč o prevari.\n- Imamo informacije da su neke porodice davale novac Asimu Aliću. Mislim da se u ovom slučaju radi o prevari, jer Alić ne želi da ide na lice mesta kako bi pokazao gde se nalazi grobno mesto, već je spreman na papiru da obeleži put i šumu kao putokaz gde se nalazi grobno mesto - rekao je Lazić.\n89 USPEĆEMO I POBEDIĆEMO ZAJEDNO, ŽIVELA SRBIJA! Predsednik otkrio građanima - jutros je stiglo još 10.000 vakcina (VIDEO)\n58 MINISTARSTVO TURIZMA: U Grčku sa negativnim testom


Ozon: Sistemsko nasilje i demokratija ne idu zajedno – javniservis.me\n23. Februara 2020. - 11:18\nEkološki pokret,,OZON“ javno poziva Predsjednika Crne Gore, Predsjednika Skupštine Crne Gore, Premijera i Ministra unutrašnjih poslova da spriječe dalji sistemski teror nad mještanima MZ Beranselo i obezbjede njihovo Ustavom garantovano pravo na život u zdravoj životnoj sredini.\nKako je juče počelo privođenje mještana koji su osuđeni zbog mirnih protesta, što je takođe legitiman i za demokratska društva uobičajen način iskazivanja nezadovoljstva zbog pogrešnih odluka i politika, kakva je nesporno u oblasti upravljanja otpadom, smatramo da je krajnji trenutak za aktivno uključivanje onih koji vrše najodgovornije funkcije u Crnoj Gori.\nSistemsko nasilje nad građanima Beransela koji su na mjesnom referendumu odlučili da ne žele deponiju na Vasovim vodama, što se u demokratskim društvima mora poštovati, ne smije biti produženo jer posledice mogu biti ogromne, dugoročne i nepopravljive jer je riječ o ljudskim životima.\nUpravo zato smatramo da se u rješavanje problema, koji je poprimio velike razmjere i za koji su odgovorni nesposobni kadrovi a ne građani, moraju aktivno uključiti najodgovorniji funkcioneri kojima je povjereno upravljanje sistemom i koji treba da obezbijede poštovanje garantovanih prava i zaštite javni interes.\nUkoliko stvarno želimo ići u proces integracija u zajednicu kakva je Evropska unija, u kojoj je pravo na život u zdravoj životnoj sredini, jedno od osnovnih ljudskih prava, moramo poštovati volju građana koja je u slučaju mještana Beransela veoma jasna i kaže da ne žele nagomilani opasni otpad u neposrednoj blizini svojih kuća.\nI to bi trebalo da bude jasna smjernica za rješavanje problema za sve one koji su preuzeli odgovornost da vrše javne funkcije i štite javni interes.\nPoštovana gospodo Vujanoviću, Krivokapiću, Đukanoviću i Konjeviću smatramo vas odgovornim za rješavanje problema nepravedno osuđenih mještana Beransela i pitanje bezbednosti životne sredine u toj Mjesnoj zajednici i još jednom upozoravamo da kao društvo ne smijemo dozvoliti da se žrtve pretvore u krivce.\nUkoliko ne prepoznajete odgovornost ili i dalje ostajete ravnodušni na nepravdu koja se danas dešava građanima Beransela, pozivamo vas da podnesete ostavke jer Crnoj Gori na funkcijama koje trenutno pokrivate trebaju ljudi koji neće dopustiti sistemsko nasilje i koji prepoznaju trenutak kada se mora zaustaviti teror nesposobnih kadrova nad onima koji se usude da javno stanu u zaštitu svojih prava.\nDosta je bilo praznih priča i neispunjenih obećanja, sada je krajnji trenutak da se spriječi nepravda i obezbijedi neselektivna primjena važećih zakona.\n« Saopštenje – pokret “Udar”\nPajović: Snimak sam ja dostavio Danu »\n6. Novembra 2013. - 19:26 u 7:26 pm\nsistemsko demokratsko nasilje, mozda je to formula za uspjeh?\nljudi su u zatvorima, na putu u zatvore, sve demokratski potvrdjeno i opecaceno, jer brane svoje pravo na zivot i zakone ove zemlje drzave. demokratski, pa ko koga zajebe i osudi prvi.


Politika: Šta koči primenu postignutih sporazuma Beograda i Prištine? - BalkaniYUm.TV '); } //]]>\nPoslednja izjava predsednika Kosova Hašima Tačija da Zajednica srpskih opština neće biti formirana dok je on predsednik, dodatno komplikuje situaciju i ne doprinosti njenom rešavanju, izjavio je politikolog Ramuš Tahiri.\nS druge strane, njegov kolega Stefan Filipović tvrdi da će postignuti briselski sporazumi biti realizovani tek po povratku Prištine i Beograda za pregovarački sto.\nPrištinskoj strani je u procesu dijaloga sa Beogradom obećano da će ukoliko prihvati Zajednicu srpskih opština dobiti viznu liberalizaciju i brži put ka EU. Međutim, zbog neispunjenih evropskih obećanja, Kosovo je odustalo od uspostavljanja Zajednice, izjavio je Hašim Tači i podvukao da dok je on predsednik nje neće biti, kako je izjavio, ni bez ni sa izvršnim nadležnostima.\nPolitikolg Ramuš Tahiri očekuje dodatni pritisak na potpisnike ovog, ali i ostalih sporazuma, prenosi RTK2.\n“To je pravovaljani dokument sa kosovske strane i ne može se jednostrano ukinuti bez sporazuma, ili sa Srbijom ili sa Evropskom zajednicom.Nekako smo došli u situaciju javnog prepucavanja, da se legalne strane ne drže prava zbog čega su se Kosovo i Srbija našli u jednoj vrsti blokade, jednoj vrsti zamrzavanja odnosa”, rekao je Tahiri.\nUkoliko bi Priština i formirala Zajednicu onako kako je dogovoreno u Briselu, ne znamo koliko bi to zaštitilo Srbe na Kosovu, smatra politikolog Stefan Filipović i dodaje da se kosovska strana rukovodi odlukom Ustavnog suda.\n“Ako ne želite, ne možemo jednostavno da kažemo idemo dalje, doneli smo neku odluku, imamo neki potpis, ali ne želi niko da je implementira, nema veze-idemo dalje. Ne, moramo da se vratimo za pregovarački sto, da vidimo zašto neko ne želi da implementira ono što je potpisao i kakve su to odluke Ustavnog suda”, rekao je Filipović.\nTahiri ne osporava rezultate Briselkog procesa koji je, kako kaže, obustavljen pričom o granicama i postizanju Sveobuhvatnog sporazuma.\n“Trebalo je nastaviti tehnički dijalog i sprovođenje svih sporazuma pa otvarati nove sporazume. Sva ova pitanja koja tište dve zemlje, dva naroda, da se to reši mimo ovog političkog dijaloga”, rekao je Tahiri.\nFilipović ocenjuje da je primena sporazuma postignutih u Briselu moguća samo ukoliko se dve strane vrate dijalogu.\n“Lično smatram da je, pre svega, potrebno da se ispregovaraju neke stvari kako bi se vratili nekoliko koraka unazad, da se vratimo na neke početne konstruktivne pozicije, jer desilo se mnogo toga negativnog, mnogi problemi su proizašli i dok se oni ne reše ne možemo da krenemo napred”, dodao je Filipović.\nPriština i Beograd su u Briselu do sada postigli 33 sporazuma, čija je primena zatajali. Srpska strana, između ostalog, zahteva formiranje ZSO, dok kosovska traži primenu sporazuma o energetici i slobodi kretanja.


Opština Mali Zvornik organizovala novu nabavku i podelu besplatnih auto sedišta za decu\nNavigacija:Početna/Vesti/Opština Mali Zvornik organizovala novu nabavku i podelu besplatnih auto sedišta za decu\nObjavio Opština Mali Zvornik|2019-10-07T13:06:02+02:007 oktobra, 2019|Vesti|0 komentara\nMali Zvornik, 07.10.2019. godine\nRadi zaštite najmlađih u saobraćaju, opština Mali Zvornik obezbedila je oko 50 besplatnih auto sedišta za decu, u okviru najnovije, četvrte po redu nabavke ovih sistema u poslednje dve godine. Podela auto sedišta organizovana je u četvrtak, 03. oktobra, u sali Skupštine opštine Mali Zvornik.\nDečja auto sedišta roditeljima uručili su predsednik opštine Mali Zvornik Zoran Jevtić i zamenik predsednika opštine Miloš Radojčić, u prisustvu načelnika Policijske stanice u Malom Zvorniku Radenka Petrovića i komandira Nebojše Gošnjića.\nPredsednik opštine rekao je ovom prilikom da je preostalo još oko 30 sedišta i da uskoro predstoji nova podela, dodajući da će nabavku auto sedišta, kao vid podrške roditeljima, opština praktikovati i ubuduće.\nOn je naveo da je nabavka i podela dečjih auto sedišta jedan od projekata za koji su sugrađani glasali, putem ankete, da bude finansiran sredstvima od nagrade koju je opština Mali Zvornik dobila od Vlade Švajcarske, na ime rezultata ostvarenih u reformi poreza na imovinu.\nObuka o pravilnoj upotrebi sistema za bezbedniji prevoz dece u automobilima izostala je ovog puta, zbog sprečenosti predstavnika Agencije za bezbednost saobraćaja Republike Srbije da dođu i održe prezentaciju.\nPrema rečima predsednika opštine, roditelji kojima su sedišta dodeljena bez obuke, biće pozvani da prisustvuju sledeći put kada ona bude organizovana.


Orkestar Opere Srpskog narodnog pozorišta na festivalu u Bejrutu - Izazov\nRadio-televizija Srbije 12. februara 2019. 20:58\nNajpre će 3. marta, pod upravom maestra Đanluke Marčana, biti izveden koncert posvećen italijanskom belkantu, a na programu će se naći dela Belinija, Donicetija i Rosinija.\nDve večeri kasnije, 5. marta, uz soliste Anastasiju Petrušak, Kevina Žua i Đulija Plotina, Orkestar SNP-a izvešće tri Paganinijeva violinska koncerta – Šesti, Treći i Prvi, da bi 7. marta pratili violončelistkinju Eriku Pikoti u Dvoržakovom Koncertu za violončelo i pijanistkinju Vanesu Beneli Moseli, u Ravelovom Koncertu za klavir i orkestar.\nZa kraj gostovanja u Bejrutu, 9. marta, Orkestar očekuje koncertno izvođenja Verdijeve "Travijate", gde će rolu Violete Valeri pevati kazahstanska operska diva Marija Mudrijak, dok je uloga Alfreda poverena italijanskom tenoru Vinćencu Kostanci.\nOd osnivanja ovog prestižnog festivala 1994. godine, u Libanu je uspostavljeno jedinstveno negovanje muzičke tradicije tokom zimske sezone.\nFestival je oživeo kulturni život zemlje predstavljajući svake godine više od trideset predstava u periodu od pet sedmica u februaru i martu. Uz dominaciju kamerne muzike, Festival uključuje i operska dela, koncerte orkestara i hora, ples i pozorišna dela.\nSvetski zvaničnici čestitaju Borisu Džonsonu\nStefanović i Pinter: Srpska i mađarska policija nemaju otvorena…


Održana 27. Sednica Skupštine grada -\nIspoštovani zahtevi investitora.\nPrethodnu saglasnost na predlog odluke dalo je juče i Gradsko veće, na čijoj je sednici rečeno da se ovim predlogom izmene menja program usvojen januara 2019. godine. Naime, Skupština grada je 7. aprila usvojila odluku o donošenju plana detaljne regulacije radne zone “Jugoistok – 2”, time se područje te radne zone proširilo sa dodatnom površinom za gradnju poslovnih i proizvodnih objekata i na taj način stvoreni su uslovi za dalje sistematsko planiranje otuđenja zemljišta u radnoj zoni za još 100.000 kvadratnih metara.\n– Ovde je tema ponovo građevinsko zemljište u industrijskoj zoni “Jugoistok”, proširujemo oglas, i on će biti objavljen već sutra ako ovaj predlog odluke bude usvojen. Dva investitora su zainteresovana za parcele koje će biti predmet oglasa, brzina je u pitanju i mislim da ćemo uspeti da pobedimo u odnosu na jedan drugi grad koji nam je konkurent. Ne mogu još da iznesem u javnost o kome se radi, ali se nadam da će rezultat biti pozitivan i još jednom vam se zahvaljujem što ste došli, kao i predsedniku Skupštine koji je, bukvalno, za 24 sata zakazao ovu sednicu – istakao je gradonačelnik i naznačio da ovim grad pokazuje koliko je brz i ozbiljan u donošenju odluka i da investitori, kada je Zrenjanin u pitanju, ne čekaju ni sekundu više nego što se mora.\n– Mi smo sigurno jedna od retkih lokalnih samouprava koja tako radi i zato se i dešavaju u gradu i ekonomska ekspanzija i otvaranje novih radnih mesta i nova zapošljavanja – kazao je Janjić.\n– Ovo je potreba i svakodnevnica, nismo izabrani od građana da bi nam trebalo 30, 40 dana ili pola godine da smislimo da li je to u redu, već radimo što je moguće brže, u interesu investitora, a samim tim i u interesu naših građana koji će dobiti nova radna mesta u fabrikama. Nadam se da će ovakvih sednica, sazvanih zbog potreba i zahteva novih investitora, biti još više – poručio je gradonačelnik sa skupštinske govornice.


BTC $42.946 -0,19%\nETH $3.331 +0,21%\nBNB $495 +0,52%\nSOL $147 -0,43%\nZaposleni u lokalnom glavnom štabu Nacionalne policije u Rivnu u Ukrajini rudarili su kriptovalute na poslu, prema izveštaju lokalnog 368.media, 22. maja.\nNavodeći dokazni materijal iz krivičnog postupka, 368.media izveštava da su zaposleni u sektoru za komunikaciju lokalne policije optuženi za krađu električne energije za rudarenje kriptovaluta na radnom mestu. Neimenovani zaposleni su navodno rudarili kriptovalute na poslu tokom četiri meseca. 368.medija napominje da je još nejasno koliko je struje navodno ukradeno ili koja je kriptovaluta bila rudarena.\nU izveštaju 368.media navodi se da su zaposleni u sektoru za unutrašnju bezbednost nacionalne policije pronašli opremu za rudarenje u kancelariji sektora za komunikaciju u aprilu ove godine. Islednik regionalnog biroa oduzeo je ukupno osam grafičkih kartica, šest jedinica za napajanje, dva hard diska, matičnu ploču i kompletan računar.\nRudarenje kriptovaluta je zakonito u Ukrajini, a zakonski i regulatorni status kriptovaluta će uskoro biti rešen, prema nacrtu zakons ukrajinskog parlamenta koji je objavljen prošle nedelje. Nešto ranije, šef ukrajinske Nacionalne komisije za hartije od vrednosti i berzu, izjavio je da razmatraju prepoznavanje kriptovaluta kao finansijskih instrumenata.


Rusija uvela sankcije za 322 Ukrajinca i 68 entiteta\nMeđu ljudima na spisku za sankcije je i bivša ukrajinska premijerka Julija Timošenko na fotografiji sa predsednikom Rusije Vladimirom Putinom\nRusija je uvela sveobuhvatne finansijske sankcije prema 322 pripadnika ukrajinske elite i 68 kompanija čiji su vlasnici poznati ukrajinski biznismeni. To je obrazloženo kao kontramera zbog sankcija koje je Kijev uveo ruskim građanima i kompanijama nakon aneksije Krima.\nMeđu njima su sin predsednika Ukrajina Petra Porošenka, Oleksej, zatim ministar unutrašnjih poslova Arsen Avakov, šef službe bezbednosti Vasilj Hricak, potpredsednica Vlade Ivana Klmpuš-Cincaze, biznismen Viktor Pinčuk, bivši premijeri Julija Timošenko i Arsenij Jacenjuk, te bivši lider ultradesničarske grupacije “Desni sektor” Dmitro Jaroš.\nICJ odbacio zahtev Kijeva o blokadi ruske pomoći separatistima\nNa listi su i sekretar ukrajinskog Saveta za nacionalnu bezbednost Oleksandr Turčinov, ministar odbrane Stepan Poltorak, zamenik ministra odbrane Anatolij Petrenko, načelnik generalštaba ukrajinske amrije Viktor Muženko, potpredsednica parlamenta Irina Heraščenko i dugogodišnji lider krimskih Tatara Mustafa Džemilev, zatim sudije Ustavnog suda Ukrajine, poslanici, oligarsi, zaposleni u predsedničkom uredu i ključne ukrajinske kompanije.\nDekret o uvođenju sankcija potpisao je ruski premijer Dmitrij Medvedev u četvrtak, 1. novembra i objavljen je na vladinom sajtu. Navedeno je da je cilj ovih mera “sprečavanje neprijateljskih aktivnosti prema ruskim građanima i entitetima, kao i normalizacija bilateralnih odnosa”. Sankcije podrazumevaju zamrzavanje sredstava i imovine osoba i firmi sa liste, koje poseduju na ruskoj teritoriji.\nOvaj dekret je donet 10 dana nakon što je ruski predsednik Vladimir Putin potpisao sličan dokument kojim trasira put za “specijalne ekonomske mere” protiv Ukrajine, naloživši vladi da napravi listu ukrajinskih firmi i pojedinaca koje treba sankcionisati.\nPutin je izjavio 22. oktobra da kaznene mere mogu biti obustavljene ukoliko Ukrajina ukine sva ograničenja koja je uvela prema ruskim firmama i građanima.\nKijev je, poput SAD i EU, uveo sankcije ruskim biznismenima, kompanijama i drugim organizacijama kao odgovor na potez Moskve da anektira poluostrvo Krim u martu 2014. i podrške naoružanim separatistima u istočnoj Ukrajini.\nMedvedev je izjavio 23. oktobra da Kremlj priprema sankcije kojima će, između ostalog, biti zabranjen uvoz pojedinih ukrajinskih roba, ali nije precizirao o kojim proizvodima je reč.\nPutin je u junu potpisao zakon o protivmerama usmerenim ka SAD i drugim zemljama koje su uvele sankcije Rusiji.


Zajam online Opuzen – Vaš internet priručnik za zajam online - Brzikrediti24\nZajam online Opuzen – Vaš internet priručnik za zajam online\nUkoliko ste zainteresovani i želite da znate više o zajam online u gradu Opuzen, uključujući kompletnu ponudu zajmova online, na pravom ste mjestu. Na ovoj web stranici ćete pronaći informacije koje su vam neophodne i korisne kako biste ostvarili zajam online. Istraživanja Agencije za bankarstvo su na osnovu anketiranja tržišta predstavila da od 3.254 stanovnika u gradu Opuzen, više od 90% je kreditno zaduženo, a velika većina ima pozitivna iskustva sa kratkoročnim pozajmicama.\nSve što treba da znate o tome kako funkcioniše zajam online Opuzen jeste da je u pitanju veoma jednostavna procedura, koja ne zahtijeva obimnu papirologiju ili čekanje u redovima. Sve što je potrebno da uradite jeste da ispunite zahtjev online, dostavite potrebnu dokumentaciju i sačekate odobrenje tima kako biste podigli vaš novac. Brzo, jednostavno i sigurno do gotovine koja vam je potrebna.


Zdravi domaći proizvodi na trpezama u Srpskoj | Palelive.com\nPočetna Regija Višegrad Zdravi domaći proizvodi na trpezama u Srpskoj\nVIŠEGRAD – Ministar trgovine i turizma Republike Srpske Predrag Gluhaković izjavio je danas u Višegradu da je potrebno promovisati domaću proizvodnju da bi se što više zdravih proizvoda našlo na trpezama u Srpskoj.\nGluhaković je rekao da Višegrad ima proizvođače zdrave hrane i da je cilj konferencije “Brendiranje domaćih proizvoda – Naše je bolje” da se pomogne preduzetnicima ove regije da brendiraju svoje proizvode.\n“Višegrad je turistički prepoznatljiva sredina”, rekao je Gluhaković na konferenciji o brendiranju proizvoda.\nOsnovni zadatak Ministarstva trgovine i turizma Republike Srpske jeste da promoviše domaću proizvodnju, da se što više kupuju domaći proizvodi i koriste domaće usluge, dodao je Gluhaković.\nNačelnik opštine Višegrad Mladen Đurević rekao je da su na skup pozvani djelatnici u oblasti turizma i ugostiteljstva da bi im ova konferencija pomogla da svoje usluge što bolje prezentuju.\n“Nadam se da će svi učesnici ovog predavanja uspjeti svoje usluge brendirati na još bolji način”, istakao je Đurević.\nDirektor Turističke organizacije Višegrad Olivera Todorović rekla je da Višegrad može poslužiti kao primjer polazne osnove za brendiranje.\n“Brendiranje ima veliki značaj za turizam, tako da će ova konferencija omogućiti da unaprijedimo naše promotivne aktivnosti”, istakla je Todorovićeva.\nDirektor Poljoprivredne zadruge u Višegradu Bojan Čabak rekao je da je ovo veliki korak za poljoprivredne proizvođače.\n“Planiramo da osnujemo Višegradsku kuću sa domaćim proizvodima koje moramo brendirati i ovaj korak nam je veoma značajan u daljem radu”, rekao je Čabak.\nPrethodni članakU nedjelju otvaranje međunarodne likovne kolonije\nNaredni članakOštećeni lokalni putevi


POBEDA ZA KRAJ KVALIFIKACIJA: Severna Makedonija bolja od Estonije, ali ne ide na Evrobasket | Novosti.RS\nOva reprezentacije neće igrati na Evrobasketu, pošto je kvalifikacije okončala sa učinkom od dve pobede i četiri poraza.\nIz ove grupe na Evropskom prvenstvu će igrati Italija, Rusija i Estonija, koja je imala identičan učinak kao i Severna Makedonija, ali bolji međusobni skor.\nNajefikasniji bili su Dimitrijević sa 23 i Trajkovski sa 21 poenom. Naturalizovani DŽejkob Vajli imao je 18 poena i 14 skokova.\nKod Estonaca istakli su se Kotsar sa 15, Trier sa 14 poena i 12 skokova i Kulimae sa takođe 14 poena.\nkošarka Kvalifikacije za evropsko prvenstvo u košarci Košarkaška reprezentacija Severne Makedonije Košarkaška reprezentacija Estonije


Građani upali na gradilište u Košutnjaku, blokirali kamion s posečenim stablima! NAROD USTAO PROTIV VESIĆEVIH DRVOSEČA - VIDEO/FOTO | Vestinet.rs\nPočetna TEMA DANA\tGrađani upali na gradilište u Košutnjaku, blokirali kamion s posečenim stablima! NAROD USTAO PROTIV VESIĆEVIH DRVOSEČA – VIDEO/FOTO\nGrađani nezadovoljni sečom stabala na Košutnjaku u Beogradu prvo su blokirali kamion koji je vozio odsečena stabla sa gradilišta, da bi potom upali na gradilište, prenosi Radio Slobodna Evropa.\nRSE navodi da je na gradilište Zavoda za sport upalo stotinak nezadovoljnih građana, nakon održane šetnje pod nazivom „Dosta je masakra zelenila“.\nTu su proveli oko sat vremena obilazeći građevinske mašine, posečeno drveće i izrovanu ledinu na kojoj bi trebalo da bude sagrađena sportska hala Zavoda za sport.\nPrethodno su se u blagom koškanju sa policijom koja je čuvala ulaz, probili na gradilište, i kako su rekli za Radio Slobodna Evropa, šokirani su onim što su videli na licu mesta.\nProtestna šetnja počela je kod zgrade Zavoda za sport na Košutnjaku i kretala se do mesta gde su posečena stabla u tom izletištu.\n„Danas ostavljamo poruke gradonačelniku na nekom od preživelih stabala“, saopštili su organizatori protesta pokret Zelene brigade i Zelena stranka, a preneo RSE.\nNJihov protest na licu mesta završen je bez većih incdenata, iako su ih čuvari gradilišta sprečavali da uđu. Za vreme protesta po ulasku građana, građevinske mašine su stale sa raščišćavanjem terena i sečom drveća.\nOko 19.30, dva sata posle početka protesta, 15-ak policajaca, koji su bili prisutni i nekoliko policijskih vozila razišli su se sa lica mesta.\nNeki od građana najavili su novi protest zbog seče u Košutnjaku, u četvrtak pred zgradom Opštine Rakovica.\nPrevoz posečenih stabala i hrabri pojedinci koji blokiraju kamion #Kosutnjak🎥Ivana P. @Veverica_Ica\nPubblicato da Zeleni Beograd su Sabato 22 giugno 2019\nDrveće na tom mestu seče se zbog izgradnje dvorane Zavoda za sport Srbije za džudo, tekvondo, karate, streljaštvo i sportsko penjanje, koju sa 12 miliona evra iz budžeta finansira Vlada.\nInače, na izbetoniranom delu gradilišta osvanuli su grafiti „Poljana, a ne beton“, „Priroda narodu“ i „Smrt kapitalizmu“.\n„Radi se o krajnjoj bahatosti i kasapljenju prirode.\nNiko nas nije pitao da li želimo taj projekat, a sada izgleda da neko želi da privatizuje najlepši deo Košutnjaka“, rekla je za RSE jedna od stalnih posetiteljki tog parka Maja Jovanović.\nRSE je prenela da se spomenik prirode „Šuma Košutnjak“ nalazi u Beogradu na teritoriji opština Čukarica i Rakovica u okviru prostorno kulturno-istorijske celine Topčider i da je proglašen 2014. godine zaštićeno područje Grada Beograda.\nSličan slučaj ranije ove godine bio je kada je na Ušću i Kalemegdanu posečeno više desetina stabala u sklopu pripreme terena za izgradnju gondole.\nVeselinović: Nosilac izrade plana na Košutnjaku je firma gradskog urbaniste! – VIDEO\nIspovest Slobinog generala: Evo kako je srušen Milošević i ko je želeo krv na ulicama Beograda\nMICOSKI: „Sve je to šarena laža!“ – Kako je EU prevarila Severnu Makedoniju i zašto je to važna lekcija za Srbiju!


Program "MLADI SU ZAKON" jedan od 12 najboljih omladinskih projekata u Srbiji\nProgram „MLADI SU ZAKON“ jedan od 12 najboljih omladinskih projekata u Srbiji\nOmladinski volonterski projekat ,,ZAzeleni,, koji je realizovalo OPSD ,,Dragan Radosavljević,, iz Zaječara, je jedan od 12 najboljih omladinskih projekata u Srbiji u okviru programa MLADI SU ZAKON koji finansira Ministarstvo omladine i sporta.\nMeđu 130 projekata i 35 letnjih međunarodnih kampova izdvojeni su pobednici prema više kategorija: uređenje javnih površina, zaštite životne sredine, IT tehnologije, promovisanje zdravih stilova života i drugo.\nNa sam dan volontera, 5.decembra je u Sremskim Karlovcima tim povodom organizovana svečana dodela nagrada i proglašenje pobednika konkursa, kojem je prisustvovala i pomoćnica ministra za omladinu i sport Snežana Klašnja.\nSam projekat ZAzeleni, sa svojim aktivnostima, je okupio veliki broj mladih i dece, što je pozitivno uticalo na društvenu zajednicu što i jeste jedan od ciljeva samog programa MLADI SU ZAKON.\nPrethodni tekstDO 15. DECEMBRA IZMIRITE DUGOVANJA ZA GROBLJE: U suprotnom JKP „Higijena“ Zaječar pokreće naplatu preko izvršitelja!\nSledeći tekstIzložba „Hrišćansko kulturno nasleđe“ 13. decembra u Negotinu


Vesti online / Vesti / Tema dana / Projekat "Srbija na vezi" (3): Promene na globalnom tržištu\nDr Vladana Vukojević, doktor fizičke hemije, vanredni profesor švedskog Instituta Karolina medicinskog univerziteta u Stokholmu i gostujući profesor Beogradskog univerziteta, kaže da je sa velikim zadovoljstvom prihvatila učešće u projektu "Srbija na vezi".\nDr Vladana Vukojević\n- Ovakvi projekti su izvanredan način da ljudi u Srbiji ponovo postanu deo svetskih tokova. Mladima u Srbiji je važan, jer daje mogućnost da naprave prve korake, uvek najteže, ka osamostaljivanju i integraciji u svetsko tržište rada - kaže dr Vukojević, uz ocenu da su ovakve inicijative dvosmerne, jer ne samo da pomažu mladima u Srbiji da upoznaju svet izvan domovine, već daju i mogućnost drugima da upoznaju ljude iz Srbije i požele da je posete.\n"Srbija na vezi"je okupila mlade, spremne da marljivo uče i rade, što pokazuju izuzetnim uspesima na studijama, i aktivnim traženjem mogućnosti da znanje prošire i primene.\n- Podrška koju dobijaju od mentora iz inostranstva im, pre svega, daje mogućnost da budu u toku sa savremenim događanjima u svetskoj nauci. Uz pomoć mentora imaju pristup najsavremenijim instrumentima, često nedostupnim u Srbiji. Imaju i priliku da se upoznaju sa vršnjacima na najznačajnijim univerzitetima u svetu i formiraju profesionalnu mrežu saradnika - kaže i dodaje da mentori srpskog porekla mladima iz matice olakšavaju možda i najveću startnu prepreku - jezičku barijeru. Ovaj program je i odlična mogućnost da se doprinese bržem prevazilaženju tehnološkog jaza između Srbije i razvijenih zemalja.\nDr Vukojević je osnovne studije, magisterijum i doktorat završila na beogradskom Fakultetu za fizičku hemiju, a naučno-istraživačkim radom je počela da se bavi u domovini 1989, neposredno po završetku osnovnih studija.\n- Moje iskustvo govori da su osnovne studije u oblasti prirodno-matematičkih i biomedicinskih nauka u Srbiji i dalje veoma dobre, uz sva ograničenja i teškoće sa kojima se i nastavnici i studenti svakodnevno sreću. Razlika nastaje kasnije i pre svega se ogleda u pristupu najsavremenijim instrumentima. Zato se trudim da mlade stručnjake iz Srbije pozovem da učestvuju u radu na Instituta Karolina, gde imaju priliku da nauče postojeće tehnike - priča mentorka koja je nekoliko meseci po sticanju diplome otišla na usavršavanje u Dansku.\nNa Univerzitetu u Kopenhagenu tokom dve godine uradila je veliki deo magistarskog rada, vratila se u Beograd i zaposlila na Farmaceutskom fakultetu kao asistent na predmetu fizička hemija, a potom i na matičnom Fakultetu u zvanju asistenta, potom i docenta na predmetu biofizička hemija. Videla je da studije fizičke hemije ne daju dovoljno obrazovanje u oblasti biomedicine, a kako joj je bilo važno da se dalje usavršava 2003. odlazi na Institut Karolina u Stokholmu.\nDr Vukojević smatra da zbog nemilih događaja na našim prostorima, potom, mladi u Srbiji imaju manje direktnih kontakata sa studentima i nastavnicima iz inostranstva, manje putuju i manje su im mogućnosti za zapošljavanje u zemlji nego njihovim vršnjacima pre 25 godina.\n- Tokom boravka u Danskoj primala sam stipendiju za talentovane studente, a u Švedskoj sam, od 2003. do 2005. bila na plaćenom, pa neplaćenom odsustvu sa Fakulteta za fizičku hemiju. U oba slučaja finansiranje iz matice bilo je nedovoljno i imala sam lokalne stipendije. Podrška mentora u Srbiji i inostranstvu naučila me je koliko je važno da znanje koje smo stekli nesebično delimo sa mladima - priča ona.\n- To je veoma teško stanje, ali je s druge strane, moguće da zaposlenje traže na globalnom tržištu rada. Poslodavci su uvek zainteresovani za saradnike koji će unaprediti delatnost, pa su u tom smislu, mladi danas u mnogo povoljnijem položaju nego ranije. Od ličnih kontakata sada je mnogo važnije šta znaš, šta želiš da postigneš i koliko si preduzimljiv. Studenti koji učestvuju u projektu "iSerbia" pokazuju upravo te osobine - kaže naša sagovornica.\nSutra - Projekat "Srbija na vezi" (4): Srbija za naučnike ne haje\nTEMA DANA Projekat "Srbija na vezi" (2): Učim da razmišljam drugačije\nEKONOMIJA Prilika za Srbe: Švedska doživljava privredni bum, traži se veliki broj radnika